text:
‘CCN News’ Archives
CCN Statement on the 67th Chin National Day
English Today marks the 67th anniversary of Chin National Day observed every year by Chins around the globe to commemorate a united and collective decision of our forefathers to relinquish class-conscious feudalism and espouse democratic system based on freedom, equality and the desire of the majority public. Under the leadership of CCN, Chins living in Norway have celebrated CND, recognizing the importance and significance of this historic day and also reaffirming the commitment [...]
(၆၇)ႏွစ္ေျမာက္ ခ်င္းအမ်ိဳးသားေန႔မိန္႔ခြန္း
ေနာ္ေ၀းႏုိင္ငံ၊ ဗရီနဲၿမိဳ႕ , ၂၀၁၅ ခုႏွစ္ ေဖေဖၚ၀ါရီလ (၂၀)ရက္ေန႔ ေလးစားရပါေသာဧည့္သည္ေတာ္မ်ားႏွင့္ ႂကြေရာက္လာၾကေသာ ခ်င္းတုိင္းရင္းသားညီအစ္ကို ေမာင္ႏွမမ်ား [...]
Thawngthanh: 2015 Chin National Day Kongah
Dear Norway khuasa Chinmi vialte, Nan dam cio hna maw? Kum hlun 2014 chung vialte damnak a kan pe I, kum thar 2015 zong dam tein kan phanh tertu kan biakmi Pathian a min thangtthat si ko seh! Nan theih cio bang, kumthar nih a kan phorhmi cu tuah/ttuan ding thar tete an si. A pakhatnak ah, a ra laimi February 20 cu kan miphun caah a sunglawi tukmi “Miphunpi Ni” asi. CCN zong nih kan Miphunpi Ni cu, a upat ai hmaithlak bantukin, kum 2015 zongah Norway hmunhma pa 4 talah, CCN theihpinak [...]
President Thar Kumthar Biacah
Norway khuasa Chinmi vialte, 2015 kum thar lawmhnak le thluachuahnak nan dihlak cungah um ko seh! 2014 cu liam riang mang in tuanbia ah cang hna seh law, kum 2015 cu Norway khuasa Chinmi phun nih taksa, thinlung, thlarau damnak le thluachuahnak zazaa a kan phortu kum si seh law, miphun ah kan lungrualnak kum si hram ko seh. Kum hlun cu khar cang hna uh si law, ruahchannak thar le nganpi he kutzatial tleih in kum thar chungah CCN cu a thar in ttanpi le karhlangpinak ngei cang hna uh sih [...]
CCN President Thar Theihternak
Photo: CCN 2014 - 2016 Chin Community in Norway hruaitu dingah kan thim tharmi cu, Pu Sang Cung Lian Darchum asi. Amah hi a kum 46, a khua cu Khuabung, Thantlang peng asi i, a chungkhar le he Stavanger, Norway ah khua an sa. Anupi cu Pi Sung Hluan asi i, fanu pa 2 le fapa 3 an ngei hna. An fa upabik min ah Ni Tin Sung ti asi i NiTin Sung pa ti zongin kan auh. Kum 2004 ah Burma a rak chuah tak i Malaysia ah kum 3 chung a rak um, 2007 ah Malaysia in Norway lei ah UNHCR tawlrelnak [...]
2014-16 CCN Hruaitu Thimnak Kan Tuah
Photo: CCN 2014- 2016 a kan hruaitu ding OC upa thar thimnak cu December 13, 2014, Moi khua Pu Ca Mawng tein ah upa 11 tel in tlamtling tein kan tuah khawh. Chungttuan upa thimnak lawng siloin a ra laimi 2015 kum Chin National Day tuahnak kong ceihkhannak zong kan ngei kho. Zapi lungtling in 2015 National Day February 20 hrimhrim ah Norway hmun 4 ah CCN nih hruai in silole i telpi in tuah kho dingin ceihchahnak kan ngei. 2014-16 term a kan hruaktu dingah upa thar thimmi hna cu a [...]
CCN Secretary Report [Kum 2012 – 2014]
Date: July 29, 2014 Place: Figgjohallen, Sandnes Ahmasa bikah nihin chun ni kum 10 chung tiang CCN a dirkamhtu Chin mipi nan sinah lunglawmhnak chim ka duh. CCN hi Norway ram khuasa kan miphun nih ruahnak in siseh, lungthin, thazang le nan ngeihchiah tiang in siseh, nan dirkamhnak thawng in nihin chun bantuk in kan dir khawhnak a si. Nan cungah kan i lawm tuk ko. CCN-EC upa hna hi July 19, 2012 ah Hamar khua ah tuahmi a voi ( 5 ) nak General Meeting pi nih thimmi kan si. November 10, [...]
3rd Europe Chin Sport Tournament & 4th Norway Chin Mino Civui
Miphun hawile vialte hna, Europe khuasa Chinmi hna nih kan i ngaihbikmi celhzuamnak puaipi le Norway mino civui cu kan hun naih tuk cang i a ni lawng ai duh cang! Atanglei ah puai kong he pehtlaiin a tlangpi in thawngthanhnak kan hun tuah duh. Program Schedule 25-30 tiang program schedule zong hika ah zoh khawh asi. Ahmun zongah kan taar chih te lai. Atlangpi in zoh ahcun, 25-27 July khi NCCYF program an si i, 28-30 July khi Europe Chin programs hna cu an [...]
“Biaknak Ithlen Kong Bill” Na Duhlonak Langhter Ve
Kawlram cozah biaknak lei vuanci zung nih “Biaknak Ithlen Kong Bill” (Religious Conversion Bill/Anti-conversion Bill) a hran an suaimi cu an lim cang i, mipi sinah ruahnak/hmuhning chuah kho cio dingin chiahpiak kan si cang! Kan Chinmi cheukhat nih "Sehtan Bill" ti tiang in a min an bunh i hechet tiah, mipi nih duhlonak langhter cio dingin thazaang peek le forhfialnak tuah asi. Minthut ttanlaaknak (Signature campaign) le online petition hna zong an tuah i, minung a thong nih min zong [...]
Stavanger ah EC Tonnak & Seminar a Um Lai
July 2014 CCN-GM hlanah EC Meeting tuah ding cu June 14, 2014 ah Stavanger ah tuah dingin thawngthanh asi cang. Tuahnak a hmun cu Øyahuset- Hundvåg Bydelshus ah asi lai i, kl 18:00 hnu EU Championship meeting tuah khawh hnuin tuah asi lai tiah thawngthanh asi. Mah ni lila ah SCO nih a tlangtlak i CCN zong nih ai tel ve ding asimi Seminar pakhat tuah ding asi. Hi seminar ah Norway lei hngakchia ralveeng zung (Barnevern) hna zong sawm an si i, Norway phung nih a onhmi le khapmi hngakchia [...]


c: text/html

text:
Hei chu ka rilru awmhlei in ka zeldin kual mai mai. Leo Tolstoy a thawnthu pakhat ah khan miin zu an in chuan a vawrtawp ah chuan vawk ang maiin chirhdiak ah an let tual tawh mai thin tih kha kan hre vek ang a.
Mizoram a MLTP Act chungchang a inhnialna ah reng reng hian zu hi a thalo ti hrim hrim an awm a, a mah ngawt in a thalo lo, a intu te a zir a ni, mizo te hian zu kan inthiam lo, ti pawl an awm bawk a, thlirna dang chu sawi tawh lo ila. A nawlpui hian zu hi chu kan inthiamlo tih hi chu pawm lohtheiloh a nihna lai hi a awm ve tlat a ni.
Hmanlai Mizo sakhaw nun ah khan vawk hi an chelek em em mai a, SA biakna a an leklam em em a ni. Hmanlai chu ka hre phalo, Mizo te hian ransa dang pawh kan vulh a, vawk hi kan khung bik tlat mai a, a chaw lah ransa dangte chu kan buaipui em em lo, vawk erawh chu kan chhum sak a, kan hrai leh thlap bawk a.
Hei hi engvangnge, rinthu lo vin a hre deuh han sawifiah thei kna awm em aw? Vawk hian ngaihtuahna fing nei ve ta se, ka pu/pi te chuan min van duat bik em em an ti rilru thin maithei a ni, amaherawh chu kan duatna chhan chu a tawp a kan talh duh vang mai a ni reng si.
Hriatchhuah ka neih chu Setana malsawmna hi a awm ve a, min duat vei roh fu hian alang ve fo thin, kan han sualte hian a pawina vak hi a awm ngai lemlo fo thin. Mi tha te ai hian misualte hi an dingchang zawk fo thin te hian alang thin. Talh kan hun ta maw tih ah natna, mualphona, tahna leh thihna ah kan liam leh nge nge thin, la damte lah in vawk ang maiin engmah ngaihtuahchhuah leh inhmuhchhuahna kan neih phah chuang na hek lo.
SA biakna hi hnam zawng zawng in an sakhuana ah an lo nei vek mai. Changkanna in sakhuana puithuna atthlak chu rawn phiatfai fu mahse, ram leh hnam zawng zawng hian thu hun thleng hian ransa pual bik chu kan la nei vek tho mai. Dragon chu Chinese, Eagle chu American(hmanlai chuan Roman), Lion chu Britain, unicorn chu Scotland, Bear chu Russia, India chu Tiger, adt,.
Vawk hi engatinge kan duat em em a, kan talh leh thawr si?
Similar Posts:
- Delhi Krismas Vawk (NSFW)
- Combined Post: Republic Day dangdai leh Vawk Phing culture
- MIZO SAKHAW BIAK DAN LEH A TOBUL~4
- Sakawr Danglam Biknate
- Vawk Chanchin I La Hriat Ngai Lohte

robotstxt: allowed

filter: keep


text:
By Dr Jeremy V Pachuau (a phalna nen thlap)
Mitam zawk chuan tukin Vanglaini ah kan lo chhiar hlawm in ka ring. Khuh damdawi overdose chungchang a front page ah an rawn ziah mai bakah kan Health Minister hialin damdawi zuartute fimkhur turin a chah hial a nih kha….Nia hemi chungchang hi kan hriat chian lehzual a tha a ka hriat avangin tlem kan tarlang ve ang e….
Tun hnai, thla 2 thum vela ka experience leh case history Casualty ka duty lai a ka lo hmuh te han tarlang ve phawt ila…
1) Dec.23.2012 ni khan tlai 2:30 PM vel hian tlangval kum 32 mi vel hmanhmawh takin unconcious in Casualty ah an rawn zawn lutut a, Theih anga rangin ka zuk en nghal a, kan en chuan a lo thi fel der tawh a, a hmui leh a kut hmawr te a duk vek tawh…A thian te kan zawh chuan drugs chu a ti ve zeuh2 thin a ni awm e, tin zu / zawlaidi hi a in thin bawk tih min hrilh..An sawi dan chuan “chhunah Zawlaidi tlem kan in a, kan mu zal lawk a ti a, darkar 2 hnu ah, kan han kaitho dawn a a tho thei ta lo a, kan rawn hruai ta a ni” an ti…A zia lo hle mai, Casualty register ah chuan “BROUGHT DEAD” tih in kan enter ta ringawt a ni…
2) Dec.27.2012 zan dar 7 velah nula kum 23 mi, unconcious in an rawn hruai leh a, rang taka kan check chuan, a natna lan danah No.4 Overdose nen a in ang chiah a, a mit naute chu pin hmawr bawk tiah lek ( Pin point pupils ) tiah lek a nia, deeply unconcious in a awm bawk, No.4 thahna damdawi Inj Naloxone 400mg 2 amp in kan han chiu a, Oxygen te pe in, darkar chanve hnu vel chuan a rawn harh tha ve leh mai.. A chhungte kan zawh chuan drugs a tih ngai loh thu min hrilh a, tlai chaw erawh a thiante nen an ei ho thu min hrilh, tin kei pawn a tih ka ring lo….ka lo ngaihdan ah chuan a thian te nen an in kawm vel na ah misual tu in emaw a cold drinks in turah drugs a pawlh a nih ka ring a, a chhung te pawh fimkhur turin kan in chah zui…chuan dam tak chuan Pathian zarah kan in thlah ta a…
3) Jan.2.2013 zan dar 11 velah Casualty ah hmeichhe naupang kum 13 mi lek unconcious in an rawn hruai leh a, rang taka kan han check chuan a chung a mi ang chiah khian No.4 Overdose ang chiah bawkin a awm a, a thahna ten kan han chiu a kan han enthlak chuan minute 15 velah a rawn harh ve leh mai..a chhung te hnenah pawh a chunga ka chah angin ka chah leh a, naupang lah chu drugs a inchiu thin a nih hmel bawk si loh…
4) Jan.4.2013 kha Casualty ah zan dar9:00PM atanga duty tur ka ni a, Dar 9:00PM a kava thleng chu ka luh rual in hmeichhe tleirawl kum 17 mi, unconcious in an rawn hruai leh a, ka jacket pawh phelh hman lovin, ka va thlak tur doctor nen chuan kan buaipui ta char char a, hei phei chu damdawiina ka staff te nau a lo ni bawk nen, a lo duk nasa tawh a, a awm kan han ngaihthlak chuan a ri bawrh2 bawk si, Endotracheal Intubation ( Plastic pipe kha a thawkna dawt a tangin a chuap ah kan zuk thun a ).. Tui / chil etc unconcious lai khan a lo hak nasa hman khop mai, kan han hip chhuak a, Oxygen te kan pe a, a that deuh hnu chuan, Khawl hmanga thawk tir turin ICU ah ka dah chho ta a ni…Zing dar nga velah a pa a rawn chhuk a, an harh that tawh thu leh lawmthu te min rawn hrilh a, kei pawh ka thaw huai…Tin, keima tawn kher loh pawn ka thian dang te pawn an lo experience ve nual a ni, admit ngai khawp pawh an awm nual.
5) Jan.9.2013 – Nizan Casualty ah ka night leh a, tukin dar 8:00AM vel khan khitiang OD ang bawk khi nula kum 20 mi unconscious in an rawn hruai leh a, a buaithlak khawp mai, Aizawl hospital hrang hrangah a thahna Inj Naloxone kha Nazareth in ampule 1 chiah an nei sia, Endotracheal Intubation ka ti nghal a, a chuap a aspirate a ngai reng sia, A BP a drop bawk nen, darkar 3 vel kan inbuaipui hnu chuan a rawn harh e… A thiante lah chuan engmah an sawi duh si lo.. Nimin tlaiah a thiannu te inah chuan chaw a ei a ni awm e.. Tunah Casualty ah observation a dah mek a ni…
Khing a chunga mi te kan sawi duah na chhan chu Vanglaini a in ziak te nen pawn a ngaihbel theih tlat si a ni, a vanduai ten an thih pui a, a vannei ten an thih pui thelh hi, khuh damdawi, lar tak, mitin pawn kan hre awm e, Doctor prescribtion tel lo pawh a lei theih Syr. RESPIRA – D, leh ZAWLAIDI an ruih pawlh vang a ni…
SYR. RESPIRA – D bottle 1 + ZAWLAIDI um 1 = OVERDOSE
* ENGE RESPIRA – D CHU???
He khuh damdawi hi awmna a tan te kan chawh nasa a, khuh damdawi tha tak a ni…
** ENGE RESPIRA – D AH CHUAN AWM???
Respira – D hi damdawi chihnih in pawlh a ni, a khuh damdawi a tak zawk chu DEXTROMETORPHAN HYDROBROMIDE a ni, a hman na tur a hman chuan damdawi tha tak a ni, a dang chu CHLORPHENERAMINE MALAETE a ni, hei chu anti-histaminic ( allergy damdawi ang deuh) a ni.
*** A NIH RESPIRA – D (a dose aia tam deih a in) leh ZAWLAIDI chu ?????
Kan hre vek anga, damdawi reng reng hian side effect a nei tih kan hre awm e, Dextrometorphan Hydrobromide pawh a side effect common chu, allergy, thak, vual, nguai,mutchhuak etc….. Chutih rualin Damdawi leh damdawi thenkhat ei pawlh hian ‘TUR’ ( poison ) ang in a thawk thei tih hriat a tha…..
Tuna ka sawi duh bik chu leh he case, OD a chhan hriat loh, mu hlum etc…tunlai an tam em vang a ni….
Lehkhabu hrang hrang a ka chhiar leh internet atanga ka google atang ten ka hmuh dan ka rawn ziak a ni. Respira – D a Dextrometorphan hi a mak khawp mai, grape lam atanga siam juice nen hrim2 a lo in hal em em a ni, a dose sang deuh a in phei chuan. A chunga kan sawi RESPIRA – D khi a dose tam ( e.g um 1 ) lo in ta se, a hnu ah ZAWLAIDI ( Grape juice hrim2 ) kan in chuan, Dextrometorphan kha thin ah a in siam dang tur? ( metabolised ) tur enzyme chi 1 CytochromeP450 a dang ( inhibit ) tlat a, chuvangin, dextrometorphan kha thin chhuahsan mai lo in, thin ah a in khawl khawm ta teuh a chutih laiin, grape tui in thifim tur pawh a let fe in a rei avangin min an lo OVERDOSE ta mai thin a ni…
Chuvangin, Respira – D kher lo poh, Dextrometorphan awmna, khuh damdawi e.g Ascoril – D, Coscopin – D etcc… ei lai te i nih chuan grape tui lam awmna in tel loh a tha…
A tawp ber a tan kan hriat theuh tur, a bikin nu leh pa te, kan fa tleirawl te te te hi kan bulah an la pangchang viau a ni mai thei, mahse pawnlamah chuan, a tha lam ai chuan “thil” han ruih chakna an nei ve thin a, an che sual mai in, an nunna thlengin an chan mai ang tih a hlauhawm hle a ni.
KA LAWM E…
Similar Posts:
- Breaking News: Lammual ah innawr!
- “Bang ziakin a, Zawlaidi, ziakin a”
- Krismas nang nen
- Damloh Dawi, Zawl-loh-eye-dee
- Zawlaidi factory moving to R.V.


text:
Mizo pi leh pute chuan, “Sa hi Buannel-ah an piang a, Chawngtinleri’n a siam a ni,” tih thute an sawi thin. Chuvangin Buannel hian hman atanga vawiin thlengin mizote ngaihtuahna thinlung a luah ve tlat a ni. A la hmu lo ten hmuh an chak a, a hmu tawh te erawh chuan a mawizia leh a nawmzia chu hahipin an sawi thin. Tin, he hmun mawi leh nuam danglam tak, chanchin ngah zet mai hi a hmu tawh inchhir tawh reng reng an awm lo ve.
Buannel hi Myanmar (Burma) ram Hmunluah atanga chhim chhak dep, Hmunluah khawlu tlang liam, mel sarih vela hla, Luangdam lui bul lawka awm a ni. Buannel hi chhuah lam leh tlak lam dawng tha tak a ni a, a tlang inkhawh cham durh mai te chu an mawi em em a ni. Rih Dil awmna Rihkhawdar atang hian Motor keng lo tan pawh Bike a hire theih a, inphurhtir man hi pakhatah Burma pawisain Kyat (Chiat tia lam tur) 8000/- zel a ni. Khawmawi tlanpelin, Lianhna khawthar leh khawhlui tlanpel leh zelin, Chawhte thlen hnuah Hmunluah a thleng a. Hmunluah thleng chauh hi Motor-in a thleng thei rih a ni. Hmunluah atang hi chuan ke-a fehkawng tum ang tiat velah kal a ngai tawh a, kein a thlen theih tawh a ni.
Buannel-ah hian a nu tlang leh a pa tlang an awm a, chung tlang cham durh mai te chu an mawi em em a ni. Tin, a nu tlang leh a pa tlang inkarah chuan phai ruam zau tak a awm a, phai lo atan a itawm hle. Tin, a nu leh a pa inrina phaizawla lui luang hi ngil taka luang lovin a luang kawi nghiat mai a, hetianga lui te a zik zaka a han luang kawi ngiai mai hi a makin a mawi dangdai hle a ni. Chumai ni lovin a nu tlanga lui te luang pawh hi a kawi nghiat tho a ni. Hetianga Buannela lui te pahnih luang kawi nghiat maia an luang hi thil mak tak leh sawi hlawh tak chu a tling a ni.
Tin, Buannela a nu tlang leh a pa tlang dung inkhawh zur mai te chu a rai nuam hle a. Hmun thenkhat laiah chuan tlang dung sahmul thenna takah hian phul mawi tak leh ngaw dur pui, hring nghulh mai chu mawi leh mak danglam takin a inri zur mai a; an inrina laia chhawkhlei kung a intlar zui mai chuan a tlang mawina chu a belhchhah lehzual a ni. A phul phai tual hlo hnimte chu a hring nghulh mai a, a thianghlim em em mai a. Han thuin han mu vel mahila thutphah tha tak leh awngphah tha tak an tling a, thawmhnaw pawh a bal chuang lo.
A pa tlang lama tlang sang lai ber, Chawngtinleri puantahna tlang an tih phei chu a mawi leh zual a ni. Tlang dung sahmul then lai phul leh ngawpui inrina laiah chuan Chhawkhlei kung leh raw te chi, mi thenkhatten Thothek an tih thin, mihring aia sang deuh chauh a inthuahthipa an han ding tlar zur mai chu Khuanu’n mawi tur renga a duan a ni ang e tih loh theih a ni lo a ni. A pa tlang lam lui mawng lama tlang phul mawi tak lui hnar lam epah chuan tlang pawng mawi tak, lung chhawrdawh mawi zet mai, Adama thlan an tih chu a awm a, a tlang mawina fanga kal te chawlhhahdam nana hmun nuam tak a tling a ni.
Buannelah hian sabual hmun leh puk thuk tak takte a awm bawk a; chumai a la ni lo, a tlang mawina tizualtu leh cheimawitu Bingbi, mi thenkhatten Buannel Par an tih leh ngawpui thingzarah chuan hmun danga awm ngai lo Chhawkhlei par var a awm bawk a; chhawkhlei par var hi Chawngduma sai ngho leh Bawltehamtai te anga thing nunna ringa awm chi a ni. Chhawkhlei par var hi a par sen chi aia a danglamna chu a par rim hi a tui em em a, a zung hi tanakha ai hian hmai hnawihah a tha zawk a ni. A zung rual takin an tan bung a, lungtatah tui nen an nawt a, hmaiah an hnawih mai thin a ni. Hmai vun a tinovin a tinung sarh mai a ni. Damdawiah a that avangin miten an la nasa a, a tlem phah a ni an ti.
Buannel hi upaten ram tha sawi nana chun mittlai an tih ang maia mit titlai thama mawi leh nalh a ni. Ram reh ruih mai a ni a, nungcha chai thawm han ri chiah chiahte chuan lung a tileng thei hle. Hmangaih lungduhte nen hlim tak maia a tlang mawina nena inenbel chunga se se thudi tiamdun nan chuan duhthusam a tling a ni. Tin, a nu lam tlang pang a pa lam epah hian tuma chin ni lo purun phek/Purun pheng an tlim hmur mai a. A tlawhtute pawh hian mak an tiin chawhmehah an hmang ve fo a ni awm e. A ram boruak hi a zo vah mai a, thing hmun chinah chuan Sarzuk te chi te pawh a awm ve a ni.
Buannel hi tlang thengthaw nuam tak, a phul mawi tak chu ngawpuiin a hualpup mai ram a ni a. Hetiang hmunah hi chuan Ni leh Thla pawh a eng mawi duh bik a ni. Chuvangin phul hnim chunga zan daifim tla thla chhun en ser ser kara thla eng lawm chhawlhnawm nungcha chiarnghian leh Khuangbaite pawhin biahthudi inhlan vein an mawi a ni. Chi thlah tura Pathian siam an ni ve si a.
He hmunah hian mi tupawh inhmangaihna vawrtawp pawh lo hmang se an demawm chuang lo ve. Hmun mawi nuam, fianrial leh biru lai apiangah in ittawn hmangaihna chu a inpuang chhuak duh thin miau si a. “Ka enchimlohte, ka hmangaih chein i va han tha zim ziam tak em,” tiin lo innul dun pawh nise a mawh love. Kei ngei pawh hian Khuangchawi Chhawrthla eng hnuaia Luite kawi phul Chhawkhlei par kepchhingchheng hnuaia thlifim dawng chunga se se thudi hlan nan chuan a mawi ngei e,’ ka ti ve tho a ni. Buannel mawina fangdun tura enchimlohte nena hnaizo sa lova kiu kawn inbat chunga dar insi rial rial a han lendun chu a nuam ngawt ang le. Hahchhawl dawi ang min tur tawk chauhvin zo thli vawt, Chhemdam thlifim lah chu a thaw heuh heuh mai si nen, hei ngei hi Vanram tlafual Lei Eden tih mai chu awl tak a ni! Tunlai phei hi chuan zaithiam tak tak te’n Music Video siamna hmun atan an hmang a, kal lam leh hawng lam pawh an insul ve ta zut zut mai!
Mizo literature-a mithiam thenkhatte’n Buannel hrilhfiahna atan-a,“Ram tha tak, Ramngaw, Sa tamna, adt.” an han tingawt hi chu a dik lova, mizo pi pute ngaihdan leh thuvawn suasamna hlauhawm tak a ni zawk. Mita hmuh theih leh belh theih a awm miau avangin ram tha zawng zawng sawi nana “Buannel” tih tawngkam hman hi a rem lo a, thangthar zelte bumna leh kan cultural heritage suasamna tur chak tak a ni zawk. Ram tha leh sa tamna hi Buannel kan tih dawn te chuan Discovey Channel leh National Geographic-a ramsa tam tak awmna kan hmuh Amazon ramngaw te, Australia rama sa tamna te hi “Buannel” tih vek a ngai dawn a, chu lah chu kan rilrem zawng a ni thei kher lovang. Sa tamna leh ramngaw tha tawh phawt chu, “Tuk loh ram” tih mai hi a tawk viau a ni. Thangtharte chuan Buannel hi a takin a awm a, ramngaw tha satliah sawina tawngkam a ni lo tih hi i hre hram hram ang u.
“Buannel ram daiah va tuan i,
Chhuihthangvala hmingthan nan;
Chengrangpui lungleng a au ve,
Damsa hraileng awite tlan dial dial.”
– Rokunga
www.getaheadofthegames.com/best-armor-games
getaheadofthegames.com/best-cooking-games
Similar Posts:
- BUANNEL
- Lunglenna
- Buannel atangin Lennupa ah
- Buannel ramdai
- Aizawl, 2011 Chapchar Kùt Thlalak thenkhat – Vaivut khu reng a awm ta lo…!!!


text:
‘ Bawl ‘ tih tawngkam hi 2000 kum khan Ramhlun venga ka thiante hnen atang ka hre hmasa ber a, an veng tih chhuah anih leh nih loh phei chu ka hre hauh lo. A tir chuan nalh lo ka ti khawp mai a, a awmzia pawh ka hre meuh lo a, kei ngei pawh hian ka hmang ve fo ang tih reng reng ka ring pha lo.
Ka rin phak bak in a darh chakin a bik takin keini thalai te zingah kan hmang uar chak ta em em a. Thianho zingah pawh fiamthu duh leh thiamho in an hmang uar hmasa bik in ka hria. Vawiin ni ah phei chuan kan tawngkam hman lar berte zingah a lo tel ta reng mai a ni.
He tawngkam ‘bawl’ tih hi alo chhuak leh kan hman dan hi pawi tihna tam tak ka nei ta. Entirna tlemte lo tarlang ila –
Kan nau pakhat chu lehkha zir tha tur leh a rilru chak zia te sawi pahin ka fuih phur ka tuma, mahse “aaa min bawl’ zu han ti a! kum 9 mi lek ania.
Kan kohhran thalai inkhawm naah kan hruaitu pakhat chuan theih tawpin thu a sawi a, thalai te min fuih a, a theitawp a chhuah ve ani. a hnu lawkah kan banga, ka hma a kal pakhat chuan “kan inbawl mah mah lo maw aw zanin chu” a ti leh tlat pek a.
Lammual grass phah thar ah inkhel ka en ve a vawikhat chu. Kan MFA lampang nge sorkar lampang zawk ka hre ta lo, grass dim a ngaihzia a sawi na ah, kan changkan tawh zia te, thil tha dim nachang kan hriat tawh zia te a sawi tel luam a, tlang lampang atang chuan ” kan inbawl hle mai” tih ri hi vawikhat mai ka hre lo.
Kan thiannu veng dang a mi chuan min rawn ko a, a bialpa nen an inthen mangang in. Ka ti ti pui luam a, i hmelchhe loa, midang i hmu zo em em ang ka tia….. “min bawl kher lo la, mi thutak lai in” a ti leh deih!
A mangan thlak ka ti takzet a ni, he ‘bawl’ tih awmzia kan ngaihdan hi. Tlema 99 deuh hlek chhawnchhaih na turah kan dah a, mi pangai ho hian “min bawl, in bawl awihloh, a bawl che nih kha, etc” kan in ti tho bawk sia.
Tunah chuan thiante han chhaih fiam pawn bawl nih kan hlawh zela, duh ai chuan kan thliar hrang lo deuh niin ka hria. Sap ho khu zuk hmu pha lo mahila Tv, internet atang an nunphung tam tak kan hre ve thei tho a ni.
Stage ah mi in enge maw lo perform ta se, engemaw thil avangin lo che buai in lo talbuai se mipui zing atang support nasa tak a dawng thin a ni. Chutiang te pawh chu Mizo te chuan an va “bawl’ ve kan ti leh tho ang.
Similar Posts:
- Inbâwl hrât hi a lo tha lo hle mai a!
- Eng ang rawngbawltu nge i nih ve le?
- Vawikhatna
- Apple Laptop hmandan.
- Natural Grass field atan


text:
Aw lung te,
I va mawiin i va han mawiin i va han duhawm tak em
Zaidam leh nunnemna a khat;
Lei hringfa ten i hlutna hre lek lo a
An rah bawrh bawrh lai che pawh a:
Phunnawi miah lo a i awm thei pawh hi,
I va han ngaihsanawm tak em.
I hmel en hian midangte chuan
I hmelah fakna tur neilo mahse,
I nalh reuh e.
Aw lung te takte,
I hmanlai hun ngaihawm tak leh i vanglai hun te,
Lungpui lian leh nalh tak, i nih lai khan,
Miten a nalh an ti em em thin che a, tunah
I tar tawh em avanga,
Te tak te a i awm tawh pawh hian
I tel lo chuan lei hringfa te tan hian
Tual han chai na chi ani lo ve


text:
Isaac Newton: 17th-Century London’s Dirty Harry
Science lam a thiamna turu neitu chuan a finna khumtu a hmu khat hle. Mahse kum 2 ngawt English pawisa lem siamtu-in a finkhalh zel avang chuan a mangang ve hman fu!
Kum 1695 a ni a, England ram Royal Mint (pawisa siamna) chuan harsatna a tawk nasa hle mai. Pawisa leng vel tam takte chu a lem a nih vangin an buai hle mai a. Chutih lai a England ram chhung a fingber a ngaih, Isaac Newton kutah chuan chutiang chinfel hna chu an nghat ta tawp mai a ni. Tichuan, Isaac Newton chu pawisa siamna hmun (mint) warden a tan an hmang ta a, one-man army chu a che chhuak ta a ni.
Mi tam tak an man hnu pawh chuan William Chaloner-a, pawisa lem siamtu pakhat zing a an hotu erawh chu man phak reng siin, man theih miah lo vin a awm ta reng mai a. Newton chuan Chaloner-an pawisa lem hmang a a intih milenna chu tihchhiat sak a tum ruh hle a, mahse a finkhalh leh si ṭhin. Parliamentary committee hmaah pawh Newton-a zawk chu a dang ta zeuh zeuh tlat mai.
Tichuan, Chaloner chuan Egham khua, London atanga mel 20 vel a hlaah chuan pawisa siamna khawl a bun tih a hre thar leh ta a, hetah chuan man theihna hun nei dawnin a inhre ta. A hmasaber-in, Chaloner-a pawisa chhun dan (casting method) chu a zir ta phawt mai a — thir chhuanso, pawisa a hmel lang tur siam hma a dar a chhun hmasak te thleng chuan a enthla ta reng a.
September 1697 chuan Newton chuan, Chaloner-a chu lung-in (jail) a khung theihna tawkin ‘evidence’ a nei ta a, mahse a khung rei leh thei ta chuang hlei law! Newton-a chu a thinrim zual ta sauh mai a, dan pawn hret a chein man dan a ngaihtuah ta zawk a ni. Misual rual chu thamna (bribe) pein, Chaloner-a chu a vau tir ta vel a, Chalpner-a a thurualpuite nupui leh an chhungteah te chuan a ṭuan a, a che rawva ta hle nghe nghe a ni.
Chutia, Dirty Harry ang mai a a chet vak hnu kum 2 naah chuan, sawi buai theih loh khawp a ‘evidence’ nei tain, Chalpner-a chu man ani ta a ni. March ni 3, 1699 chuan Chalpner-a chu thiam loh chantirin, a tuk ah khaihlum tur a a chungthu rel a ni ta a. An khaihlum hma chuan Newton-a hnenah lehkha thawnin, “Ka pu, nang chauh lo chuan tuma’n min chhanhim thei ta lo..” tiin a ziak a. Newton-a chuan a khawngaihna a lantir duh eih lo. A hnu chhuina lehkha zawng zawng a halral vek a, an khaihlumna hmunah pawh a kal duh ta miah lo bawk. Newton-a chuan, “Charlon could have lived a long, honest life had he let the money & Government aone,” a ti.
Isaac Newton hian kum 1703-ah misual zawn hna chu bansan lehin, Royal Society-ah chuan, president nihna chelhin, research lam a buaipui chhunzawm leh ta a ni.—- Judy Dutton
The Nobel Winners Who Foiled The Fuhrer
Nazi hovin Europe khawmualpui an dawlh mek lai chuan scientist pahnihte chuan an hmanraw neih chhun hmangin an do let ve a: chemistry
Third Reich (Hitler-a sipaiten) Germany an thuhnuaia an dah hnu khan, Danish physicist, Neils Bohr chuan thil turu tak mai a tithleng a ni. Theoretical Physics lam a a institute, Copenhagen atang chuan amah, Neils Bohr leh a thawhpui George de Hevesy, Hungarian te chuan Nazi ho an bum chiang hle mai.
Nazi ho chuan Germany atanga rangkachak chhuak tur chu an khap bet tlat a ani a. Juda mi, scientist pahnih, James Franck leh, ualau tak a Hitler-a lo sawisel thintu Max von Laue te chuan, an Nobel medal (rangkachak) te chu Nazi hovin an mansak mai bakah, an nunna atan a hlauhawm theih vangin, Bohr-a laboratory ah chuan an rawn thukru ta a. A him hrih khawp mai a, mahse kum 1940 a Nazi hovin Copenhagen an lo luh ve takah chuan Bohr-a tan chuan hlauhawm tak a tling ta a ni. Medal an hmuh chuan, medal a hming chuangte awmna an zawt ang a, an thah ngei a rin bakah, ama nunna atan pawh a him lo tawp tih a hai lo.
Tichuan, rangkachak medalte chu aqua regia an tih, hydrochloric leh nitric acid hmang chuan a ti tuiral ta a. A han vannei em em lehzel khawp mai a, a tih tuiral hnu mai chuan Bohr-a lab’ chu Nazi hovin an rawn chhuih hawng rawp mai a, mahse, tui sen deuh remrum awmna saidawium bak an hmu ta lo. Nazi sipai ho kha chemistry thiam vak an awm lo bawk ania’ng, an hre lova, an chhuahsan leh ta a.
Nazi ho an chhuah hnu chuan, a chemical chu a ti kir (reverse) leh a, rangkachak chu acid aṭang chuan an thliar hrang leh ta a ni. Nobel committe chuan medal chu an chhun ṭhat sak lehin, von Laue leh Franck te hnenah chuan an pe kir leh ta a…proving you don’t have to leave the lab to do something gutsy . — Matt Soniak.
Source: Mental Floss magazine October 2012. Check www.mentalfloss.com
Similar Posts:
- Pu Newton-a Lehkhabu
- Lo innei ta se..
- Isaac Mizo Idol A Boral (An-ka-nem-a)
- Khawngaihna mak.(Sunday Pual)
- Krismas Changkang Tak dan zia hi…


text:
Ran vulha hma kansawn zel theihna’n ran chaw tha te, enkawl dan tha te leh ran chi tha te kan mamawh a. Heng zingah hian eng nge pawimawh ber ang ti ila, thlan tur bik a awm awm lo e. An vaiin an pawimawh em em vek a ni.Tlem lai deuh khan pa pakhat nenkanti ti dun a. ‘Ka vawkte hi chaw tha(concentrate feeds)hlir ka pe a, a enkawl dan leh a in sak dan thlengin ka phak tawkin mithiam ka rawn thin. Mahse, a mak khawp mai, a then chu an thang thei der lova, tin, an hur thei loin no an chhiat fo a,a hlawk lo hle a ni’ tiin a beidawn thu a sawi chhuak a. Ngaihtuah a tithuiin rilruin ar bo a zawng ruai mai. Chu chu eng nge a chhan ni thei ang tih leh a kaihhnawih thilte sawikantum dawn a ni.
Sial rangin sial rang a hring…
Kanpi leh pute kha’n ‘Sial rangin sial rang a hring, sakawlin sakawl a hring tihte,sunhlu kungah thei dang a rah ngai lo’ tih thufing an lo nei diam tawh a. Hei hi thudik; inthlahchhawnna lama a bul thut pawimawh ber a ni. Eng vangin nge pa fa hi an hmel ainan bik a(heredity), eng vangin nge unau zawng zawng hi an hmel a inan chiah loh(variation) tih zirna hi ‘Genetics’ an vuah a. Hei hi ran vulh kawngah pawh a bul thut pawimawh ber a ni ti ila kan sawi sual awm lo e. Ran chi tha chuan ran chi tha vek a hring a, chutiang bawkin a chhia chuan a chhia a hring bawk thin.Eng anga chaw tha; khawizu leh hnute tui hlir pawh pe ila ran chi a that loh chuankanhlawkpui chuang lo ang tih hi chanchintha Marka ziak tluka thu chiang a ni.
Ran chi tha kan nei em?
Aw nei e. America leh Switzerland bawng leh vawk kan ramah hmuh tur a awm a. India ram hmarchhak kilkhawrah hian Holland bawngpui a bu ruah ruah a,America vawkpui a nguk rut rut tih kan hre theuh awm e. Tin, NLUP hnuaiah Hariana bawng tha chite pawh kan lak luh kha. Ar lah nise thingtlang kil khawr ber thlengin Broiler ar lian chikanvulh ta sup a. Heng foreign ran lian chi lehIndiarante inthlahpawlhtir a, a no lo piang chu ‘Crossbred’ an vuah. Tin,kanrante leh foreign ran emawindiaran emawte hi chuan (generation) 7vel thleng an inthlahpawlhtir a, chu chu ‘Grading up’ an ti. He’ng ran thlahpawlhte hi an thar chuah a hlawk bik hle a. Kum2010-11 chhunga Directorate of AH & Vety survey in a tar lan danin heng crossbred bawngte hian nikhatah bawnghnute 7.461kg an thar chhuah laiin kan zo bawngte erawh chuan 1.556kg chauh thar an thar chhuak thung a ni. Mizoram Statistical Handbook, 2010-in a tarlan danin Mizorama bawng zawng zawng za-a 30 vel chauh hi crossbred an ni a,chutihlaiin, bawnghnutekanthar chhuah za-a 65 vel hi crossbred atanga thar chhuah a ni thung. Heta tang hian ran chi thakanhlawkpuizia a hriat theih awm e.
A thar chhuak tam ringawt a tawk lo
Siamtu thilsiamdan hi a mak khawp mai. A ram leilung, sik leh sa leh a mi chengte khawsak phung mil zelin ran vulh tur min pe ti ilakansawi sual lovang. Australai bawng lian khaAustraliarama an hlawkpui ang tak takinkanhlawkpui theih hauh lo. A chhan chukanram leilung pianhmang (Topography) leh sik leh sa a danglam em vang a ni.Vawk var pek puak hikanzo vawk dum rin ren ai chuan vun natna an kai hma bik tlat. Chutiang zelin Foreign rante hian natna an vei hma bikin an zuau bik hle tih hi mithiamte sawi dan a ni. Chu mai ala ni lo,chaw tha an mamawh sang bik hle a,kanram ang agriculture lama pachhe tak tan chuan chawm an hautak hlea ni. Ran chawkanneihte hi state pawn atangakanlak luh deuh vek a la ni sia, kawng a la thui hle a ni. Chuvangin, ran chi tha a pawimawh rualinkanram sik leh sa nen a inmil em tih lehkanchawm zo ang em tih hi ngaihtuah ngai tak a ni.
Foreign ran (exotic breeds) leh kan rante (indigenous breeds) inthlahpawlh
Foreign rante lehkanran te inthlahpawlhin crossbreds a piang tihkansawi tawh a. Heng crossbred-te thar chhuah a hlawk bikziakansawi tawh bawk. Heng crossbred –ahte hian engzat per cent nge foreign ran chi/thisen(inheritance)kankaitir ang tih hi a pawimawh hle a ni. Bawng bikah lo sawi ila; India ram hmun dangah chuan 50% exotic leh 50% indigenous a tawk vel tura ngaih a ni a, keini ang tlang ramah erawh chuan 62.5% exotic a tawk tura ngaih a ni thung. Chu chu engtin ngekanneih tih sawi lo tum ta i la. Exotic breed (a pa) leh indigeneous breeds (a nu)kaninthlahpawlhtir chuan a piang hmasa ber chu 50% exotic leh 50% indigenous a lo ni ang. Chu chu a pa, indeginous kan thlahtir leh chuan 75% indigenous leh 25% exotic a lo ni ang a, chu chu a pa, exotic hlang nena kan inthlahtir leh chuan, a note lo piang chuan 62.5% exotic leh 37.5% indigenuos a lo ni ve thung ang. Hei hi tlang rama tha ber tura ngaih a ni.(G.C. Benerjee)
Chhulkhat kual inthlahpawlh a pawi thei
Tun dinhmunah chuankanrante hi a rem chan dan ang anginkaninthlahpawlhtir nawk nawk a. Nu fa, Pa fa leh unautekaninthlahpawlhtir nawk mai a ni. Chu chuan ranah that lohna nasa tak (Inbreedeing depression) a thlen thei a ni.Ran inlaichin hnai tak chhuan engemaw zat kan inthlahpawlhtir chuan an zefang (gene)-a a tha lo zawk, a tira rawn lang chhuak mai lo (unfavorable recessive gene) te kha rawn lanchhuah hun a awm a. Chu chuan ranah no chhiatna te, a piang hlim thihnate, thang thei lote leh hur thei lo emaw no pai thei lo emawte a thleng thin. Inbreeding depression hi a tirakansawi tak pa pakhat vawk thang thei lo leh hur thei lo; no chhiat thin chhan ni thei awm a nih a rinawm veng vawng viau. Hei hikanenchian loh chuankanrama ran vulh lamakanthanmawhbawk lian tak a la ni thei ang.
A chi thlahtu tur bik farm siam
Ran chi tha chauhin a chi tha vek a hring thin tihkansawi tawh a.Chuchu an chi thlahtu bik atana siamin a chi tha lo erawh an inrawlh ve a thiang lo a; tih ral mai a tha zawk a ni. Chu mi atan chuan scheme mumal taksiama ni a, Nucleus breeding scheme (NBS) an ti. NBS-in a tum chu ran chi tha bik chauh a chi thlahtu atan thlang chhuakin chu chu hmun pakhatah, sawrkar farmah vulh a ni a, chu chu ‘Organised farm’ an ti. Organised farm hi nuleus herd leh multiplier herd-ah an then hrang leh a. Nucleus herd-ah chuan ran tlemte pahnih thum lek a chithlahtu tur thlangin multiplier herd-ah an vulh pung ta a.Chu chu thingtlang hmun thenkhat, thlan bikah sem chhuakin an vulh pung ta a, commercial herd an ti ve thung. Tichuan, awmze nei takin ran chi tha bikte chu nuleus herd atangin multiplier herd-ah ,chumi hnuah commercial herd-ah vulh a lo ni dawn ta a ni.Ran chi tha lo an rawn inrawlh a rem ve dawn lo tihna a nih chu. Hetiang hiankanrama ran chi tha bikkanneihte zawng chhuakin mumal takin kaltir ila hmasawnna nasa zawk a thlen ngei a rinawm.
A ‘zo’ apiang a mawi
Mak tak mai chu ‘Zo’han tih hian thing bik riauva hriatnakannei tlat. ‘I va zo ve’kantih chuan ‘I va tunlai love, i va thing bik ve’ tihna tlukahkanngai thin. Hei hi a pawi hle. Kan rama rante hi kan tan liau liaua Siamtu min pek a ni a. Zo ar awm(steaming) hriselzia leh zo artui chakzia kan hria.Zo vawk thau hmui bikziate chu ha hipin kan sawi thin. Chutihlaichuan,kanrante hikanla hlamchhiah viauin a lang.Africa ramah khuan Bawng danglam bik tak ‘N’dama cattle’ an tih a awm a,chu chuan natna chi khat ‘Trypanosomiasis’ a vei thei hauh lo. Chumi zir tur chuan khawvel hmun hrang hranga scientis-te an fuan khawm a, zirlaibuah an ziak keu kuau mai a ni. Kerela -ah khuan bawng te reuh te ‘Vechur’ an tih a awm a,feet 3 emaw vel leka sang a ni. An State sawrkarin a roh em em a, hman deuh khan Rosalyn Institute, Scotlandin-a heng bawngte hi a ze fang gene zir chiangturina thisen an la niawmin an sawi a,an buai phah erh a sin! Chutikhawpchuan mi ramte chuan an rante an rohin,a thisen far khat pawh phalna la loin an pe chhuak lo.Kan rante hi khawvel hmun dang a mite aia a danglamna bik leh that bikna a nei ngei ang. Chu chukanzawn chhuahakanhmuhchhuah a hun ta e. Zo vawk,zo ar, Zo bawng, Sial leh Lawi thlengin ramdangte nen an danglamna khaihkhina zir chiana; khawvel hmakanphochhuah a hun ta. Lersia se chi thate kha la awm tak ang maw?
Aw le,kansawi tam ta. Ranvulha hmasawn zel tur chuan ran chi tha leh thar chhuak tam kan mamawh a. Chutihrualin, ran chi tha kan neihte kan zawn chhuaha kan zir chian a, a hlawkna kan tel a hun ta.Tin,foreign ran chi tha kan lak luhte pawh mumal taka kan inthlahchhawntir a,kan ram sik leh sa nena inmil tur kan thlan thiam a,chumi ruala enkawl dan pawh kan zir chian zel a ngai a ni.
Similar Posts:
- Mizote leh Sial
- Sa Heh
- Sial vs Lawi
- Lainattu Nei Phalo, Chanhaite Tuam hlawmtu Davida Team te Home ah Kristmas Ruai ka va theh ve a
- Zosial, Siamtu thilthlawn pek!


text:
Zalen ram kan ni a, kan ngaihtuahna khawvel, (tha ber leh fing ber ni lemlo mahse) han sawi/ziah chhuah theihnan a zalen kan han ni ringawt pawh thil hlu a ni a. Chumi karah, thenkhat-in, mahni ngaihtuah leh vei zawng sawichhuah/ ziah chhuah theihna kawng leh hmun in rawn siam thin hi a lawmawm danglam ngawt mai. Ram pawn leh kar hla tak tak atang pawhin, unaute bula ngaituah leh veizawng kan han thlasik mau-puah pui ve ta phawng phawng chu a ni ta mai a. Website te hi kan hmang tangkaiin, hnam inpumkhat nan te, ram siamthat nan te kan hmang thiam ta zel a, kan hman thiam chuan, ‘thil reng reng hi’ a hlu a ni mai a.
Zofa te khawvel a zau tial a, a zau tial tial dawn bawk a – mahni ram pel a kan thlen thui zawh poh leh, mahni ram tan a rual awh a na ting tawh mai a. Mi pangngai chuan, mi ram ‘thiltha leh changkanna te’ mahni ram tan an awt in, chang kan ve hun an thlir thin. Rual kan pawl zau tial tial a, hnamdang thiantha te’n Zoram rawn tlawh ve an duh hun a awm thei – Mahse, Mizoram-ah hian Biak In lianpui pui bak hmuh tur a tam lemloh bakah, han fan pui tur/enpui tur kan nei tlem hle.
Kan ram a kilkhawr bawk nen – kan than a kin ti tih tlat ta mai le!! Kawng ni se zauh ngaihna a awm ta si lo – traffic jam in lal na a chang ta. Electric power lamah lah, hydel project thar sorkar-in chanchinbu leh TV/Radio ah te an chapo pui viau thin na chung-in, State danga thawn chhuah theih electric power neih chu sawi loh, kan ‘Electric power’ mega watt chuti zat kan tih ve sek thin te hian, kan khawpui pawh hnianghnarin min chawm zo chuang silo, thin-tlang lamah ‘en’ belh tir zel kan la duhdawn bawk si. Power kan indaih loh chuan, Industry lian tham te, factory lian tham te, Mill lian tham kan din thei dawn lo phawt mai a. Industry lian tham te, factory lian tham te kan din thei dawn lo a nih chuan, intodelhna kawng a min hlangkai thei tu “thil hlu” leh “chhenfak-awm” Zoramin kan nei thei rih lo tih na a ni.
Khua lah-in lumlam a pan chho hret hret zel a, Air Condition tel lova nun te pawh a la harsa thuai ang. Electric eng tel lo va awm kan thiam tawhlo ang bawk hian, Air condition tel lova awm a la harsa mai thei. Mizoram hi kan vannei a, kan climate hi lumtuk si lo, vawt lutuk silo a ni thin a. Mahse, mihring kan pung zel ang bawkin, khua in lum lam a la pan zel dawn a, Air Condition kan hman fur hun ah phei chuan ‘electric power’ kan mamawh zual ang. Milian vengah A/C nen a an rik chur chur hun a, a rethei deuh veng kan thim thap fo zawng zawngin, mipui kan iak kan iak leh dawn ngei a. Kan Zo tlang ram nuam – chhawrpial run i iang e” kan lo tih thin boruak tha (oxygen) ei chhe/zo tu, lir thei – refridgerator, Air condition etc. an la pung tual tual a nga. Tunlai khawvel ah petrol a van leh to tak hret hret avang-in Diesel Engine alo chhuak tiam tiam ta bawk nen. Kan ram harsatna sukiang tur-in ‘ram intodelh” kan ni hran silo. Kan ram-in thawh chhuah (product)/thawnchhuah (export) sawi tham kan la nei mang si lova. Zoram tana thil ‘kan tih’ sawitur kan neih lar berte zinga mi chu, Central pawisa chuti zat kan ba..tih a ni ber ta mai. Engtin nge kan tih tak ang….bengsik in i ngaihtuah tlang teh ang u.
Thil hlui te chu a ral ta….ngai teh alo thar ta’..tih ang deuh a, ngaihtuahna thar hmang a Zoram tana tanrual a hun ta, Zoram tana thil tha leh tangkai tur, Zofaten nakin zel a kan la chhawr tur ‘ngaihtuah tlang ta ila. Tunhma-in, ram hmangaihtu te’n, ram hmasawnna turin, ruahmanna tha tak tak anlo nei tawh thin a, mahse office almirah chhung file ah a hmuar zo ta nge? mipuiin kan chhawr lo chu a nih hi.
Hydel project liamtham, chhawr tak tak tlak alo puitlin hun a nghahhlelh awm ta hle mai. Chutiangte kan neih ve hunah chuan, mipuiin kan duh leh mamawhte kan ti ve thei tawh ang. Factory lian tham, entirnan – Passion Fruits (juice), Pineapple juice, Orange Juice, guava (kawlthei) juice siam dan bak-ah, Jam te, pickle te, Wai Wai lam chi te thleng pawhin, thawhchhuah tlakin kan siam chhuak ve thei tawh ang a, tichuan, kan ram thlaithar te pawh hi an hlu zual tawh ang. Thenkhat chuan chung ai a ‘tha’ te pawh tih tur kan hre ngei in ka ring. Kan Zoram thei leh thlai tluk a tui leh hrawk-fah hi khawvel hmun dangah a tamlo hle in ka hre thin.
Tin, ‘Lo hal’ (jhum method of cultivation) te ching tawh lovin, ram ngaw kan la neih chhun te hi humhalh tha ila, ramngaw tha tak tak atangin Ply wood/board leh thil dang siam chhuah beisei bawk ila. Mipui mimirin an hriat lemloh a, kan mau tha ten, kan lui sei ber neih, tlawng lui atanga vai ram lam an pan thlak ngiai ngiai reng ang mai a, kan sum tamtak vairam lama luangliam thla thin te pawh – kan Zoramah an chambang ve tawh mah na.
Mizote hi, bu chhahpui khat-hmawk a ziah tur, history pawh neilo khawp-in kan la naupangin, kan thangchak si lawi a. In chhui theih chin lah a tawi riau va. Chhinlung chhuak kan ni tihbak han sawi vak tur hria kan tlem hle. Kum za kal ta leh tun hun han thlir hian – kan khawvel a danglam hle tawh a. Mizo Patlingin kekawr kan hak ve tan na pawh kum 100 em pawh ala tling meuh emaw ni? Chutiang khawp a hun inher danglam chakah chuan, an thiam ang ang-in, kan thlan lal ten anlo ar khaw thim dai ve mawp mawp a ni ber a, tihsual fe fe pawh an nei ngei e.
Engpawhnise, chu mipuite lal na ram a ni a, tha kan tih te, kan vote tling a, tha kan tihloh te chu, kan vote thla leh dial mai thin a ni ber a. Zoram hruaitu atan a kan thlan lal te pawh hi keimahni ang tho va mihring ve bawk an ni a, an nupui te, nupuia chhung te, leh an mahni ngei pawh,“ Sorkar thau sawh tum ran” an nih loh hram nan tawngtai sak an ngai hle !
Hengte hi han in zawt ve chhin teh le !
Zoram thanmawhbawk hi tu nge ni a i hriat…?
- Chief Minister nge?
- Officer ho nge?
- Party nge?
- Mipui?
Hengte hi kan mamawh te an ni em?
- Mihring tihlawm tum ai a Pathian duh zawng ngai pawimawh tlat mi, diklo tak a thil ti te, hrem thak thak ngam.
- Harsat na tawh phah in, mi lawmloh pawh hlawh phah dawn mahse, ram in a that pui dawn phawt chuan huai taka ding tlang ngam.
- A hun leh hmunah chetzia a, Kristiana leh ram hmangaihna dinpui ngam mi, hna-thawk tak tak mi, zingkarah pawh ‘hna thawhna hmun’ vil thuak thuak mai mi.
Similar Posts:
- Tial Tial
- A CHAT ZAWM LEH NA
- “Power companies hate this” (Magnetic generator)
- Hria in awm em?
- Zoram politics ah I ram lo thleng rawh se!


text:
Khuatuah loh di maw kei ka lo tawn che
Sakhmel leh lunglaiah in di si hian
Chungkhua kan biakna run dang vangin
Biahthu kan tiam a rem si lo.
Lungher lo in lungduh kan in thren
Nun hlui dawn in lunghlui a leng hmun leh thrin
Trangah pawmin biahthu hrilh a rem lo
Lung hnemah kan tir thaikawi bawngte.
Khuatuah loh di tawn zawng a na ngei e
Sakhmel lunglai a ngui ruai reng thrin
Chungkhua kan biakna run puiah hian
Biahthu kan thlun a rem si lo
Lungkim lo in lungduh kan inthren
Nunhlui dawn in lunghlui a leng hmun leh thrin
Buan ang pawm a biahthu hrilh a rem lo
Lung hnemah kan thlir hlimlai hlimthla
Aw eng ang khuatuah loh di ka lo tawng che
I zun ngaih trah khua a sei dawn mang e.
Nghilhloh nana min hlan ROSARY
Kumtluang ro an ka ti. Aw….
I pian tlai se ka hraichawiah chang la
Chawnbanah kaiin laitual leng dun ila
Zaleng zawngte hian min selin ka ring lo
Mahse duh leng sam mai ka lo ni….
i once post this in izawl.com anyone interested to hear the song just let me know if Ben allow me to upload at yousendit i’ll please to share.. its a very touching song….


text:
Young Mizo Association (YMA) kum 75 tlin, Platinum Jubilee lawmna pualin Central YMA hruaitu hluite chawimawi an ni. He Jubilee lawmna pual inkhawm hi vawiin khan Vanapa Hall-ah neih a ni a, hetah hian thusawiin Central YMA President, Pu Lal Chungnunga chuan, Mizote zingah Kristian dik nia inchhal, piangthara inchhal bawk tam tak an awm a, mahse a taka rah chhuah hmuh tur erawh chu duhthusamin a tam lo a ni a ti a, nun kawng dik zawh a pawimawhzia leh Kristian nun dan dik zawm a pawimawhzia hre chiang ber tur, Mizo-te zingah tunlai khawvel sualna kawngah chak taka pen an tam tual tual a, hei hi tu leh faten ngaihsak an hlawh tawk loh rah chhuah niin a lang a ti a, Aizawl bikah phei chuan, naupang lamah ruihhlo tih ching an pung hle a, nu leh paten an fate dinhmun an hriat chian duh loh avangin, ruihhlo bawihah naupang te te an tang mek a ni, a ti bawk. Pu Lal Chungnunga chuan, nun kawng dik lo zawhte siam thaa, nun kawng dika hruai turin YMA hian theihtawp a chhuah a ngai a, awmhmunah arbawm a tah mai mai thiang lo a ni a ti a, kal hmasaten huaisen taka an lo chhawm nun, Zo nun mawi leh dikna chu chawi nun thar a pawimawh tih a sawi bawk. Jubilee lawmna inkhawmah hian, Platinum Jubilee Souvenir, “Zawlbuk” tia vuah chu Central YMA President hlui la dam zinga upa ber, Pu C Rokhuma’n a tlangzarh a, Central YMA Office Bearer hluite chawimawina thil pek hlan an ni. Kum puan thupui hmangin, Central YMA Vice President Pu JH Zoremthanga’n thu a sawi bawk. He inkhawmah hian Branch YMA zaipawl leh mal zai-te ngaihthlak a nih bakah lemchan hmuhnawm tak entir a ni a, Central YMA hruaitu hluite leh mi pawimawh dangten thu an sawi bawk. General Secretary, Pu Lalbiakzuala report-a a lan dan chuan, YMA hian Group 46 leh Branch 777 nei mek a, heng zinga Branch 51 chu Mizoram pawna awm an ni. Tunah hian YMA hian member 3,53,494 a nei a, heng zinga mi 2,12,874 chu mipa an ni a, a dang mi 1,40,620-te chu hmeichhia an ni a, an zingah hian Life member 8,157 an awm bawk. Kumina YMA kum 75-na, Platinum Jubilee pual hian damlo-te tana thisen pe Branch 70 an awm a, an thisen pek tling khawm chu Unit 1,691 a ni a, Branch hrang hrangten, tanpui ngai chhungkaw 611, an mamawhna anga an puih bakah, hmeithai chenna in thawm that leh sak that 97 a awm bawk a ni. Platinum Jubilee lawmna inkhawm hi Mizoram Kohhran Hruaitute Committee Chairman, Rev C. Chawngliana’n Pathian hnenah a hlan a, Zonunsangi Fanai, Zonet leh H Vanlalrawna CEC Member-ten an kaihruai a ni.
Naktuka Independence Day lawm turin inbuatsaihna engkim peih fel a ni.A lawmna inkhawm lian ber, Aizawl Assam Lammuala neih tur chu zing dar 7:30 ah tan a ni ang a, hetah hian Chief Minister Pu Lal Thanhawla’n hnam puanzar pawt pharhin Parade chibai a chhang let ang a, Parade endikin mipuite hnena thuchah a sawi bawk ang. Independence Day lawmna Parade-ah hian silai keng chi Contingent 5, NCC Contingent 5, Scouts and Guides contingent 4, School Contingent 11 leh Band Party 4 nen an vaiin Contingent 98 an lam dawn a ni.
District Hqrs hrang hrangah pawh inbuatsaihna zawh fel a ni tawh a, puan tawh angin, Saiha-ah chuan he ni hi Health Minister Pu Lalrinliana Sailo-in a hmanpui ang a, Lawngtlaiah LAD Minister, Pu PC Lalthanliana, Lungleiah Assembly Deputy Speaker, Pu John Rotluangliana, Serchhip-ah Supply Minister, Pu H. Rohluna, Champhaiah Education Minister, Pu Lalsawta, Kolasib-ah Revenue Minister, Pu JH Rothuama, Mamit-ah Sports Minister, Pu Zodintluanga’n an hmanpui dawn a, heng mi pawimawhte hian Aizawl an chhuahsan tawh a ni. Tun hnaia ruahsur nasa avanga lei minin Tlabung kawng, Hauruang bula a hnawh pin chu then fai tuma ngawrh taka hna thawh a ni a, zanin hian thenfai hman beisei a ni a, then fai a nih loh chuan Tlabung Sub-Divisional Hqrs a Independence Day lawmna-a khuallian tur, Pu Lalrobiaka MLA chu a kal thei dawn lo a ni. Mamit kawng pawh tun hnaia ruahsur nasa avanga lei minin hmun tam taka a hnawh pin, motor te chi kal theiha nimina siam leh tak a nih avang leh a kawng chhuk chho a chhiat avangin Car tan chuan kal a harsa hle a ni.
———
Aizawl SP, Pu Lalbiakthanga Khiangte chuan naktuka ram zalenna ni lawmna pui ber, Lammual-a neih turah ven himna uluk taka tih a nih thu a sawi. Kan Corr. zawhna chhangin SP chuan he ni lawmna tihbuai tum emaw, fimkhur tul lehzualna tur thil report a awm lo niin a sawi a, Ningani-a rinhlelh pakhat an man tih loh kha chu tumah rinhleh man an nei lova, venhimna pawh uluk taka tih a nih thu a sawi a ni.
————-
New Vervek khaw mi, Pu Lalhunpuia, kum 50 vel mi chu New Vervek leh Lungsum inkarah Ninga zan khan Sabereka khuangkaihin a la. An veng VC member, Pu P.C Vanlalthlana hnen atanga kan Corr. thu dawn danin, Pu Lalhunpuia taksa them thenkhat leh a bag chu kawngpui atanga metre 500 vela hlaah chhar a ni a, hei hi vawiin khan mitthi vui dan pangngaiin vuia phum a ni. Hetih lai hian a ruang dang chu Sabereka khuangkaihna kawr dungah hian la zawn zui zel a ni a, Mizo danin ni 7 chhung zawn a ni ang. Pu Lalhunpuia leh a thiante hi Ningani khan Ratu-ah an kal a, heta tanga an khaw pana an haw leh chu an chuanna motor, Lungsum leh New Vervek inkara lei minin a dan avangin Pu Lalhunpuia hi zan dar 10 leh 11 inkar velah New Vervek panin ke-in amahin a kal a, hetah hian sabereka khuangkaihin a la ta nia hriat a ni. A taksa them hmuhte hi New Vervek Police leh Sakawrdai SDO Civil-inen dikin, dan anga an tih turte an tifel a ni. A ruang zawngtute thingpui in nan Sinlung Hills Development Council chuan Rs.2,000/- a pe a, Sakawrdai SDO Civil pawhin Rs.1,000/- a pe a ni.
———-
Bangladesh hel pawl pakhat, Muslim Liberation Tiger Force leh hel pawl hrang hranga inhnamhnawih thin nia hriat, Samsul Haque,kum 45, Kathalkali, Patharkandhi District chu Aizawl Police-ten tun hnai khan an man. Samsul Haque hi SIB Delhi, SIB Guwahati, Special Director, Shillong, BSF leh Aizawl Police ten vawi engemawzat man tumin an lo zawng tawh a, Aizawlah Police-ten Khatla-ah an man ta a ni. Samsul Haque hian Aizawl a Independence day lawmna, Aizawl Lammuala hman tur chu tihbuai a tum leh tum loh hriat a la ni lo a, Bangladesh hel pawl lian, HUJI leh Muslim Liberation Tiger Force-te chu Bangladesh-a Igah Doruislam Madrassa, Chattagram District-ah hmun hranga Indenpendence day lawmna tihbuai dan tur an rel nia hriat a ni a, Samsul Haque hi Aizawl-a Indenpendence day lawmna tibuai tur a nih leh nih loh zawh fiah mek a ni.
————
Serchhip-a Excise & Narcotics Enforcement Staff leh Chhiahtlang VDP-te chuan ramhnuai hla taka Ganja chin ruk, nimin khan an sam. Kan Corr. thu dawn danin, ganja chin rukna hi Mat lui hnar lama Sialsuk khaw chhuah lam, Tlangtla lui hnara Tualleng tlangah a ni a, a chingtute hian a panna kawng pawh siam lovin ramhnuaiah kalin buh karah an ching a, hei hi hmu chhuakin Excise leh Chhiahtlang VDP-te chuan an sam a, an hal ral vek a, Magistrate entir atan a kung leh hnah tlem te erawh chu an hawn a ni. He ganja ching rutute hi Chhiahtlang Kawn venga Khualdawngliana leh Ricky Lalhriatpuia nia hriat an ni a, Excise & Narcotics Enforcement Staff-te chuan manin thubuai an siamsak a ni.
———
Chief Secretary, Pu Vanhela Pachuau chuan taihmakna leh tumruhna nena thiltih chuan hlawhtlinna a awm thin a ni a ti. He thu hi Chhingchhip Citizens Welfare Committee-in Chhingchhip khaw chhuak, MLA, officer leh mipui tana mi pawimawhte chawimawina, nimina an buatsaihah sawiin Chief Secretary chuan Chhingchhipa zirna in tha tak an nei chu mi tam tak tan hlawhtlinna siamtu a ni a ti bawk. He inkhawmah hian MLA 1, IAS leh Officer dangte bakah Pastor, Father, Brother leh Salvation Officer 13-te chawimawi an ni a, chawimawina thuziakte chu khuallian hian a sem a ni.
———-
Lunglei District All Vehicle Organisation Joint Action Committee (AVOJAC) chuan, Lunglei MJA chunga an lungawi lohna lantir nan chanchinbu leh Cable TV Programme Disc, hmun dang atanga Lunglei District-a lut thin reng reng, thu leh awm hma chu phur tawh lo turin lirthei khalhtute an ngen. Hetianga Lunglei MJA chunga AVOJAC lungawi loh chhan hi Aizawl -Thenzawl -Lunglei World Bank kawngpui siam meka Tlawng lei, Batling zel lungrem leh hna dang thenkhat tha tawk lo ni-a AVOJAC-in a sawi, Lunglei MJA-in tha tawk nia an chanchinbu-a an chhuah avanga inhnialna kal zelah, MJA lam chuan AVOJAC hma lakna reng reng, chanchinbua chhuah rih loh an tura an tih vang niin AVOJAC thuchhuah chuan a sawi.
————–
MNF Party chuan, VC thenkhat thiah leh siksawi chungchanga High Court-a sawrkar a khinna-ah hnehna a chang tih thuchhuah siamin a tarlang. Hemi chungchanga vawiina thuchhuah a siamah MNF Party chuan, an Party VC siamna, Aizawl District-a Zuangtui leh Lunglei District-a Thlêngang VC-te chu, Sawrkarin chhuanlam dawrawm tak hmangin a thiat nia sawiin, heng VC thiah dan dik lo hi High Court-ah an khing a, High Court-in thiam a chantir hnuah, heng khaw hnihah hian tun thla ni 7 khan VC thlan that a ni a, an Party-in hnehna a chang leh tho tih a sawi. Thuchhuah chuan, The Lushai Hills District(Village Council) Act 1953 Section 4, Clause (d) kalhin sawrkarin Phairuangkai VC Member ni lai, Pu Laldinpuia chu VC Electoral Roll-a a hming chuan lohna, tun hnaia VC thar pek, Rotlang West VC member nihna a chelh chhunzawm tir nia sawiin, hetiang bawk hian, Puankhai khaw VC member ni lai, Pu Dulal chandra leh Pu Surjiyo Lal-te pawh VC pek thar Malsury khuaa cheng an nih avangin, thlan loha he khaw VC Member ni nghal turin sawrkarin thupek a siam bawk a, hei bakah, Pu Rolianpuia Kolasib II Venglai VC member pawh VC pek thar, Kolasib Project venga VC member nih zui tir a ni bawk tih thuchhuah chuan a tarlang a, sawrkar thil tih dana an lungawi loh vang hian, MPC Party aiawhte nen pawh LAD Minister an lo hmu tawh tih sawiin, sawrkarin a thil tih tawh sut a tum loh vangin, High Court-ah an zualko ta a, tun thla ni 6 khan High Court chuan thutlukna siamin, VC member ruat chungchanga sawrkar thupek siam tawh chu a hnawlsak a, Malsury-a VC seat 3 leh Kolasib Project veng-a seat 4 inthlanna buatsaih turin sorkar a hriattir nghal a, Rotlang West VC member atana thlan lohva ruat, he khaw VC Roll-a a hming chuang lo, Pu Laldinpuia erawh chu ama thua a inhnuhdawh hman avangin, High Court chuan Rotlang West VC seat khat chu, seat ruakah a puang ta bawk niin MNF thuchhuah chuan a sawi a ni.
————-
Tuikual South VC, YMA, MHIP, MUP leh veng chhunga School hrang hrang zirtirtute chuan Tuikual South huam chhungah Tiranga zawrh an khap. Hemi chungchanga resolution hi vawiina a huhova inkhawm neihah pass a ni a, heng pawl hrang hrang hruaitute hian vawiin khan an veng chhunga dawr hrang hrang fangin Tiranga zuar lo turin dawrkaite an ngen bawk a ni.
———-
Maubawk Branch YMA chuan YMA Platinum Jubilee lawm nan vawiin khan Aizawl Civil Hospital tan thisen unit 50 an pe a, thisen petute hi mipa 44 leh hmeichhia 6 an ni a, an thisen hi Civil Hospital Blood Bank-a thawkte’n an Veng Primary School I-ah an laksak a ni.
————-
Naktuk, Pathianni hian Salvation Army, Aizawl Temple Corps-ah Thianghlimna Inkhawm neih a ni dawn a, hetah hian Sweden khawpui, Stockholm-a tun hnaia World Youth Convention neih taka kalte lawmna inkhawm neih nghal a ni ang. He inkhawm hi Chief Secretary, Lt. Col, Lalngaihawmi’n a kaihruai ang a, Territorial Commander, Col. Samuel Charan-a’n Pathian thuchah a sawi dawn a ni. World Youth Convention-a kalten report an pe ang a, Bethlehem Corps-a YP Congress, tun hnaia neih report ngaihthlak a ni bawk ang.
———-
BCM rawngbawlna hnuaiah Pathianni kal ta khan Kamalanagar (Chawngte ‘C’)-ah Chakma ring thar 69-in a rualin Baptisma an chang. Chakma ring tharte hi BCM Pastor pathum – Ram chhung Mission Director, Rev. R. Lalrintluanga, Lungrang Bialtu Pastor, Rev. K. Vanlalmuana leh Chawngte Bialtu Pastor, Rev. H. Lalremtluanga’n Baptisma an chantir a ni. Ring tharte hi Sumsilui, Rualalung, Thanzamasora leh Chawngte ‘C’ a mite an ni a, an zingah hian hman kum lawka Baptist Boarding School hâltu zinga mi pawh a tel nghe nghe a ni.
———-
Bethlehem Venglai Branch KTP chuan an kum 38 tlin lawmna atan Presbyterian Hospital, Durtlang-a hman atan vawiin khan thisen unit 78 an pe a, thisen petute hi mipa 63, hmeichhia, 15 an ni. Bethlehem Venglai Branch KTP member-te thisen hi an Kohhran Hall-ah Blood Bank-a thawkten an laksak a, he Branch-ah hian KTP member 908 vel an awm a, Aizawl Civil Hospital tan leh Presbyterian Hospital, Durtlang tan thisen, vawi engemawzat an lo pe tawh a ni.
———-
Mizoram Youth Club buatsaih, National Integration Volleyball Tournament chu Sport & Youth Services Director Pu Zoliana Royte-in vawiin khan a hawng. Mizoram Youth Club hian Volleyball Tournament hi vawi thum an buatsaihna a ni a, mihring nih hlut ziate, mihring nihna inzah sak tawnna te, hnam hrang hrangte inngeih tlang taka awm a pawimawhzia lantirna atante an buatsaih thin a ni. Intihsiakna-ah hian team 16 an tel a, tun thla ni 21-ah zawh hman tum a ni.
————–
Vawiin khan Aizawlah khaw lum lai berin Celsius Degree 27.7 a ni a, a vawh lai berin degree 20.3 a ni. Hemi chhung hian ruah millimetre 4.3 a sur a ni. Boruak hnawn zawng hi a ro lai berin za zela 75.8 a ni a, a hnawn lai berin za zela 99.4 a ni.
———
Naktuk, Pathianni-ah chuan Aizawl-ah ruah a sur rin a ni a, khua pawh a lum lai berin Celsius Degree 27 vel, a vawh lai berin degree 24 vel anih rin a ni. Zing dar 4:54-ah ni a chhuak ang a, tlai dar 5:52-ah a tla leh ang. Ni rei zawng hi darkar 13 a ni ang a, zan rei zawng chu darkar 11 a ni ang.


text: 1Jud, Jisu Krist to-aw leh a unaupa Jem nih chun-- Pa Pathian zângfahnâk leh Jisu Krist kilkâwinâk ah um mi, kawhmi tla sinah chun: 2Khuaruatnâk tla, remnâk tla, dâwtnâk tla nan tlûnah pungtir hen um seh. 3Duhtak le tla, kanna ting chiau mi ruangsuahnâk thu nan sinah rîn ka tum liauah, mi thenhlimh tla sinah lungnâk veikhat pêk rawh mi thu ah lungnâk ruangah raltuk ding hen an fawrh na ding hen nan sinah lasuikuat rîn ding hen a herh ti ka theih. 4Pathian thu lunglo tla a thup hen kan sinah an hawng lai le, Pathian zângfahnâk thu chu râwk hen anmah duhzia a um tum hen Jisu Krist kan Lal leh Hotu an duh lo, hi mawh hen an um ding mi tla hi a lân thawk hen Pathian lasui thu nih a sim ving rawh asi. 5Hi bang tla hi a ektê hen theih ver khawm ule, Lalpa nih chun Aigupta ram thawk hen Israel tla chu ruang a suah na le, chu nehnûn ah lunglotu tla chu a veihtir na zia an theihtir nawlh na ding ka duh. 6Vânmifial anmah thuneihnâk tâwk ri duhlo hen, an mun kaltâktu tla chu, mawhtir hen an umnâk ding Ni rokual tak rangah zungzâl chikchîn hen Pathian nih phuar hen mûi ah a siah na mi chu theihkumza u. 7Sodom leh Gomorah leh a kiangkam mi khua ah an um mi tla nih, vânmifial tla hâwi hen hurnâk leikâng thil ti hen kalsualtu tla chu fiang tak hen simh an si hâwi hen zungzâl mei lakah rêp an si mi kha theihkumza u. 8Chu hâwi ber hen, hi bang minung tla nih hin langhtirnâk tla an nei le, chu nih chun an taksa lakah sualnâk a tlungtir le, tlûnlei mi rokualnâk chu an siarlo le, Pathian thuneihnâk khawm an zauhnawmh asi. 9Mikael vânmifial chungnungchem men kha, Mosi ruak thu ah anna êl liau khan, Diabol tlûnah thu rêl piak hen mawh a phurhtir ngam lo le, "Lalpa nih a nan fâi dauh seh a ti. 10Chu tla nih chun thu an theih lo mi tla chu an simsiat le, dawnruatnâk nei lo, ram sa tla hâwi hen, theihnâk anna suakpi mi nih chun anmah tla a râwk na. 11An tlûn a pit! Kain lampi chu an zûl le, lawh uh hen Balaam sual lampi chu an zûl le, Kora a hel mi hâwi hen an hel le, amah hâwi hen veih hen an um rawh. 12Buh nan einâk ah annih tla chu nâwmtâm â buaih mi hâwi an si le, an zû rîtnâk ningzak theihlonâk hen, mah kawngkâ cho ruattu an si; vândâwm ruahtî a um lo mi thli nih a ranh mi hâwi an si, thing, tharvâng liau khawmah a rah lo mi hâwi leh thing a ram hen â phâwi zek le, a thi thlo mi hâwi an si. 13Tipi tlingtlawk hâwl hen an um le, an thilti ningzakkâi tak chu a phul mi hâwi an si, ârfi a vâi lemang mi hâwi an si le, Pathian nih an rangah mûi thûk tak a siah piak na mi tla an si. 14Adam thawk hen san sarihnâk Enok nih chun chubang tla thu chu hun sâwt tak thawk hen a simkan rawh asi, "Ngâinik u, Pathian lunglotu tla nih an thilti leh an thusim ṭihnungkâi tak leh Pathian an simsiat ruangah, lâirêl ding hen Lalpa chu a vânmifial thenhlimh sâng tamtak hen a hawng awt," ti hen. 16Chubang tla chu chipchiartu leh mi simsâwitu tla an si le, anmah duhnâk hâwi vima hen an um le, an kâ hen khâwngnâk thu dawh lo tak an sim le, anmah siremnâk cho tawng ding hen mi an sunhsak na tâwn. 17Sikhawmsele, duhtak le tla, nannih lam nih chun kan Lalpa Jisu Krist mifial tla nih thu an sim mi tla kha theihkumza u, 18"Tik madung ah chun, Pathian sunhsaklo leikângah, mah duhnâk hâwi vima a um hen, zauhnawmhtu tla an hawng um lai," ti hen nan sinah ka sim rawh kha. 19Chu tla chu, taksa mi, Thlarau ah um lo mi, murui dang siamtu tla an si. 20Sikhawmsele, ka unau duhtak le tla, nan lungnâk thenhlimh ah chun mah leh mah a dirh hen um ule, Thlarau Thenhlimh thiltikhonâk hen um u. 21Kan Lalpa Jisu Krist nih a khuaruatnâk ruangah zungzâl nungnâk a nan pêk na mi chu ngâk hen Pathian zângfahnâk ah chun a kil u. 22Mi, zumhmaihnâk neitu tla chu lungkham na u. 23Mei lakah an um mi tla chu ruangsuah na ule, an nipuan an duhnâk sual nih a nawmh rawh mi tla chu fih hen, an tlûnah ṭih bû hen zângfahnâk langhtir u. 24Chun, nan tlû lonâk ding hen an vêng na khotu leh rokualnâk ah lâwptlo tak hen leh nâwmtâm kawp lo hen an siah na khotu, 25kan Lalpa Jisu Krist zârah ruang hawng kan suahtu Pathian sinah cho chun, tik a lan rawh mi leh tuah leh zungzâl tiang hen, chawnglawmhnâk tla, rokualnâk tla, thuneihnâk tla a sinah um seh! Amen.


text: 1Chu nûnnah chun tual ah leh tisumsumriat ah leh thing tlûnah thli rerêng a lêng lonâk ding hen tual thli pali chu tleih hen tual kil li ah an dîr mi vânmifial pali ka muh. 2Chun, vânmifial dang, Pathian nung, singsiahnâk put hen suahlei ah a kâi mi ka muh, anih nih chun, vânmifial pali, mual tla leh tisumsumriat râwktu dingah Pathian nih a ruat mi tla sinah chun, aw-hâu fâk tak hen, 3"Kan Pathian to-aw tla chu an chal ah kan singsiah na lân lo chu mual leh tisumsumriat leh thing tla chu râwk lah rih u,' ti hen a âu. 4Chun, Pathian singsiahnâk hen an chal ah an singsiah zat chu ka theih. Israel thlâk phun kip a mi nuai khat leh sîng li leh sâng li an singsiah rawh asi. 5Juda phun a mi sîng khat le sâng nih, Reuben phun a mi sîng khat le sâng nih, Gad phun a mi sîng khat le sâng nih, 6Aser phun a mi sîng khat le sâng nih, Naphtali phun a mi sîng khat le sâng nih, Manaseh phun a mi sîng khat le sâng nih, 7Simeon phun a mi sîng khat le sâng nih, Levi phun a mi sîng khat le sâng nih, Isakar phun a mi sîng khat le sâng nih, 8Zebulun phun a mi sîng khat le sâng nih, Josef phun a mi sîng khat le sâng nih, Benjamin phun a mi sîng khat le sâng nih an singsiah rawh. 9Chun, chu nûnah chun ka zauh le, mi zapi cherkhet, âukhawm rêlchâwklo, phun kip lakah mi tla, chi kip lakah mi tla, mikip lakah mi tla, hawlh kip lakah mi tla, puanvâr aih hen, leh tûmkâu put hen, laltophah mâika ah leh, Dawrâ Fa mâika ah an dîr mi ka muh. 10Chun, chubang tla nih chun, "Kan Pathian laltophah ah a to mi leh Dawrâ Fa thawk hen kan ruangsuahnâk a hawng tlung rawh," ti hen fâk tak hen an âu. 11Chun, vânmifial zawzawng tla chu laltophah leh upa tla leh thilnung pali tla hêl bung hen an dîr le, laltophah mâika ah, 12"Amen! Malsâwmnâk tla, rokualnâk tla, finghnâk tla, lâwmthusimnâk tla, zahnâk tla, chawnglawmhnâk tla, thiltikhonâk tla, chaknâk tla, zungzâl hen kan Pathian sinah um seh, Amen," ti hen Pathian an mâimûk. 13Chun, upa tla lakah pakhat nih chun ka sinah, "Hi bang puanvâr aihtu tla hi âu tla me an si, a zei thawk hen me an hawng?" ti hen a hawng ka deih. 14Chun, kei nih chun a sinah, "Pu, nangmah nih na theih dauh ko khateh," ka ti. Chun, anih nih chun ka sinah, "Hi bang tla hi nehsawhnâk fâk tak thawk hen him tak hen an hawng suak mi tla an si, an puan tla chu Dawrâ Fa thisen ah suk hen an vârtir asi, 15churuangah, Pathian laltophah mâika ah dîr hen a sûn a zân hen a rian an ṭuan asi; chun, laltophah ah a to mi nih chun a vêng na lai. 16An sung a vâng lai lo le, an tî khawm a hâl lai lo, nî nih a emh na lai lo le, a linhnâk khawm nih a hamhtir na lai lo. 17Dawrâ Fa laltophah lâiah a um mi chu an vêngtu asi lai le, nungnâk tiva ah a kalpi na lai; chun, Pathian nih an mit ah mi mitthli zawzawng a nâwt piak na lai," a ti.


text:
Mi tam takin Rorelna thu hi kan ngai sual fo thin a, chuvangin rorelna thu hi ngun taka ngaihtuah a ngai a ni. Kristian zawng zawng hi Pathian rorelna hmaah Sual chungchangah la ding vek turin an ngaiin an sawi bawk a, mahse chutiang sawina reng reng chu Pathian Lehkha Thu-ah a awm hauh si lo.
Ringtu reng reng rorelnaah (Sual chungchangah) an lut tawh lo vang. “Tupawh mi ring chu rorelnaah a lut lo vang,” tih a ni.
Pathian Lehkha Thuin Rorelna hrang panga a sawi bawk a, an awm dan pawh a hrang vek a, chung chu heng hi an ni:-
RORELNA NAMBAR PAKHATNA.
1. Rorel sakate – Ringtu te.
2. A hun – A.D. 30 bawr vel.
3. A Hmun – Kalvari Tlangah.
4. Agenda – Ringtu Sual chinfel thu leh Krista Hnathawh zawh tawh thu.
5. Thu tlukna :- Krista hnena thihna, (ii) Ringtu thiam channa.
He mi Rorelna hi chu ‘Peih tawh’ a ni. He mi Rorelna thu tlukna chu Rom 10:4 hi a ni. “Krista chu a ring apiangte tan felna an hmuh theih na turin Dan tibangtu a ni si a.”
“Tunah zawng Krista Isuaa awmte tan chuan, thiam loh chantirna (Rorelna) reng a awm tawh lo. Krista Isuaa nunna Thlarau dan chuan Sualna leh thihna dan ata chu mi tichhuak tawh si a,” Rom 8:1-2.
“Tih tak meuhvin, Tih tak meuhvin ka hrilh a che u. Tupawh ka thu hria a, mi tirtu ring chuan Chatuana nunna a nei tawh. Thiam lohvin a awm lo va, thihna Rorelna ata a chhuak a, nunnaah a lut ta zawk a ni.” Johana 5:24
Sual tana Ringtu Rorelna chu ‘TIH ZAWH TAWH’ a ni. Chu chu Kraws ah khan a ni. Amaherawhchu Ringtu Rorelna hi thuah thum a ni tih kan theihnghilh hauh tur a ni lo ve.
1. Misual anga rorel sakna.
2. Fa anga rorel sakna.
3. Chhiahhlawh anga rorel sakna.
Kan hriat tawh angin mi sual anga rorelna chu TIH ZAWH TAWH a ni.
2. “Fa” anga rorelna chu lo en leh ila.
Misualin Krista a chhandamna atana a han pawm veleh hian a sual chu ngaihdam a ni nghal a ni. Kan sualnate a chunga kan nghah chuan kan chungah a awm tawh lo a ni. (Isaia 53:5-6). Amaherawhchu “Sual” tih leh “Sualte” tih hi thil hrang an ni e. Krista Kraws chunga a thi kha Eden huana Adama thu awi lohna “Sual” hremna tuar tur thihna man pekna chu a ni. Sualte tih hi sual atanga thil sual chakna lo awmte hi a ni.
“Ka naute u, thil sual in tih loh nan heng thu hi in hnenah ka ziak a ni.” (I John 2:1)
“Kan sualte thupha kan chawi chuan kan sualte ngaidam turin…a rinawmin a fel a ni.” (I John 1:9)
Fa anga rorelna kan tawh chu sualte thupha chawi loh vang a ni. Hremna chu ‘Thununna’ a ni. He mi kristian-te thununna hian “Sawn” nil ova “Fa tak” kan nihna a lan chiantir a ni. (Hebrai 12:5-11). Paulan “Khun takin mahni inngaihtuah thin ila chuan rorel sakin kana wm thin lo tur, nimahsela rorel saka kana wm pawhin khawvel nena thiam loh change kana wm loh nan Lalpa thununin kana wm thin a ni,” a ti (I Kor.11:31-32)
Fa tih tur chu ni tin mahni ro inrelsak hi a ni. Sualte thupha chawi ila, tichuan kan Pa van a mi thununna kan pumpelh ang.
3. Chhiahhlawh anga rorel sakna.
Hei hian Rorelna number pahnihnaah chuan min thlen a.
(Chhun zawm tur…)
Source: Thlarau leh Nunna Edited by Rev.R.Ruala. July,1953.
Similar Posts:
- Rorelna hrang hrang 5 pangate-2
- Thupha an chawi lo
- Dan leh Khawngaihna (Sunday Pual)
- Pakak….!
- THAWHLEHNAA TIHNUN KA LO NI TA


text:
Vawiin chu, ‘a pawi lo’ tih hla lo pianchhuah dan lam I han hrut dawn teh ang hmiang.
He hla phuahtu Horatio G.Spafford hi kum 1828 October ni 20 khan, New York a North Troy hmunah a lo piang a. Naupangte niin Dan lam thiam ani a, a hlawhtlingin sum leh pai lamah pawh a hmuingil fu a ni. Kristian tha tak ni bawkin, Sakhaw thilah pawh a inhmang fu mai bawk a, DL Moody-a rawngbawlna pawh a puibawm fo a ni.
Chicago a kan vak hma lawk khan, Spafford-a hian Michigan Dil kama Real estate-ah a sum leh pai peipun tumin Risk alo la(Chiahpuam a tum) a. Chung a sum dah zawng zawng chu, Chicago a kan vak tum khan, a kang ral vek a ni. A nupui leh a fanu 4 te chu, an rilru hahdam nan leh DL.Moody-a rawngbawlna puibawm ni pah fawm turin England-ah an chhungkuaa kal an tum ta a. An kal dawn tepah, rokhawlhna avangin Chicago-a a cham hnufual a ngai a, a nupui leh a fanu 4 te erawhchu, lo han kal hmasa turin a tir ta tho a, S.S. Ville du Havre Lawngin kum
1873 November thla khan England lam chu an pan ta a ni.
Nimahsela, November ni 22 ah chuan thu lungchhiat thlak tak mai an hre ta a. S.S. Ville du Havre Lawng chu British Lawnglian ‘Lochearn’ an tih nen an insu hlauh mai a, minute 12 chhung lekin a pil ta a. Ni engemawzat hnuah, a damchhuak chhun te chuan Wales rama Cardiff Lawngchawlhna an thlen chuan, a nupui chuan thirhrui a rawn thawn ta a, “keimah chauh ka him” tih thu thin thawng tak mai chu a pasal Spafford-a chuan a dawng ta a ni.
Chu thirhrui a dawn veleh chuan, Spafford-a chuan Lawng bawkin a nupui hnen lam chu a pan ve ta a, a fate ho boralna hmun lai vel an paltlang laiin, he hla hi thinlung leh tihtak zetin a a ziak ta mawlh mawlh mai a ni.
He hla hi Mizotawnga lehlin ani tawh a, a ngial angan lo deuhin an letling niin a lang a. Hla ang nilovin, a phuahtuin sawi a tum nia ka hriat dan ka han thai lang ve mai mai ang e:-
1. Thlamuanna leh hlimna te chu lui anga ka kawnga an luan dam duai lai ngei chuan, Tuifinriat tuifawn hlauhawm tak angin Lungngaihnain min rawn chim buan buan ta mai si a. Nimahsela, nang chuan, “Ka thlarau tan, A pawi lo e” ti zel thei turin min lo zirtir tawh si a.
2. Setana kutthak hnawihna ka ni emaw, fiahna leh harsatna khirhkhan tak tak pawh tawk thin mah ila, kei michaklo tak min chhandam nan hian, Pathian fapa Isua Krista thisen hlu tak chu leihbuakin a awm tawh a ni tih hriatchianna hlu ber mai hian ka nun a thunun tlat chuan, “Ka thlarau tan a pawi lo ve.
3. ‘Ka Sualna’, Ka sualna zawng zawngte hi, a then a zar chauh nilovin, a vaiin, a zavai takmeuhin, Krawsah khan alo khengbet tawh ani tih ngaihtuahna hian min va han ti lawmin, min va han ti thlamuang thin tak em. Chuvangin, Aw ka nunna Lalpa chu fak rawh.
4. Tichuan, Lalpa ngei chuan, amah ka rin tlatna chu ala rawn tilang fiah ang a, Van chhumte khi pher angin ala zial bo hunah, Vantirhkoh chungnungber Tawtawrawt ri nena hnehna hla puan chhuaha a awm hunah ngei chuan, Ka Lalpa duhtak ngei chu lo chhukin a hmel chu ka la hmu dawn si a. Chuvangin, engpawh tawk mah ila, “Ka thlarau tan chuan a pawi lo, a tha vek e”.
Hetiang ang vanduaina rapthlakin an chhungkuaa ro a rel lai pawha, chu a vanduaina lam dah lian tlat lova, Pathianin a awmpuina leh, a tana alo tuar sakna lam; chumi avanga nakina beiseina nung avanga ala chan tur ropui tak lam thlir tlat chunga, “Ka thlarau tan a pawi lova, a tha vel vek e” a ti thei tlat mai hi a ropui em em mai a, Kristian ringtu dik takte tan, chona leh entawn tur ropui tak min hnutchhiah a ni.
Similar Posts:
- Sawmna – Dah mai a!
- Pathiana mihringte dinhmun;
- Beidawngte Pathian lungngai te Thian
- Pentecost pualin
- Gospel singer Mk-i pa a boral


text:
Source: http://dipr.mizoram.gov.in/
Commonwealth Games vawi 19 na tur Queen’s Baton (Meichher), khawvel hmun hranga kalpui mek chuan Mizoram, Lengpui Airport nimin chawhnu dar 2 khan a rawn thleng. He Meichher danglam taka siam hi Aircraft atanga a lo chhuahin Pu Zoliana Royte, Director of Sports & Youth Services chuan lo la in, Pu Vanhela Pachuau, Chief Secretary, Govt. of Mizoram hnenah a hlan chhawng a. Pu Vanhela hovin a lo hmuaktute hian Airport Terminal lamah an tlan luh pui a ni. (a source ah khian pic dang a awm nual e) .
Enge Commonwealth Games chu? Olympics aiin a ropui em?
Similar Posts:
- Chief Secretary-ah Vanhela Pachuau
- Vanhela Pachuau – appointed for Pondy CS
- Kan President a rawn thleng e
- Commissioner/Secretary hnathawk tha ber ?
- AGMUT Cadre IAS te bihchianna


text: 1Tua ahi ciangin mite in kote Khrist nasemte le Pasian thusim a kemte bangin hong ngaihsut ding uh ahi hi. 2Kep ding a kipiakna mite a muanhuai pelmawh ding uh kisam hi. 3Note na hi uh a, leitung thukhen zum khatpeuh ahi zongin kei tungah thu nong khen uh hangin phamawh ka sa kei hi; a taktakin kei le kei nangawn thu ka kikhen kei hi. 4Kisuantakna ka nei kei hi, ahi hangin tua in kei mawhpeng hong suaksak tuan lo hi. Kei tunga thukhenpa Topa ahi hi. 5Tua ahi ciangin a kisehsa hun a tun matengin bangmah thu na khen kei un; Topa hong pai ding ngak un. Amah in khuamial sunga kiselsimte khuavak ah pusuahkhia dinga, mihing lungtang tupnate a pholakkhia ding hi. Tua hun ciangin mikim in Pasian tung pan phatna a ngah ciat ding uh hi. 6Sanggamte aw, tu-in no phattuam nadingin “Akigelhsa khengin pai kei in” cih thu a khiatna kote panin na sin theih zawk nadingun hih thute kei mahmah le Apolos tungah ka bulh hi. Tua hi-a mi khat sangin midang khat na kisaktheihpih zaw kei ding uh hi. 7Ahang in, kua in note midang khatpeuh tawh a kibang loin hong bawl ahi hiam? Na ngah loh uh bang nei na hi uh hiam? A ngah na hi uh leh bang hangin a ngah lo bang kekin kisathei na hi uh hiam? 8Na deih khempeuh uh na nei khin uh hi! A hau khin na hi uh hi! Kote tawh loin kumpi na suak khin uh hi! Note tawh kumpi ka suahkhawm theih nadingin kumpi suak takpi le uh cin ka ut mahmah hi! 9Pasian in ko sawltakpite, kidemna muna mihonpite meizoma thah dinga kimawh paihsa mite tawh kibanga hong koih tawh kibang ka sa hi. Kote, khuavannuai buppi-a om vansawltakte le mihingte etnop lelin hong kinei hi. 10Khrist adingin kote a hai ka hi uh a, ahi hangin note Khrist sungah na pil mahmah uh hi! Kote ka thanem uh a, note na thakhauh uh hi! Note hong kipahtawi-a, kote hong kisimmawh hi! 11Tu hun laitak mahmah in ka gil uh kialin ka dang uh taka, puansiapi silhin, mi ngongtatna ka thuak uh a, inn loin ka om uh hi. 12Ka khut uh tawh nakpi-in na ka sem uh hi. Hong kihamsiat ciangin thupha ka pia uh hi; hong kibawlsiat ciangin ka thuak keikai uh hi. 13Hong kigensiat ciangin kamkhumin ka thuk uh hi. Tu hun mahmah ciang dong leitung deih loh leitang tunga ninpathem bang ka suak uh hi. 14Hih lai note maizumsak nadinga ka gelh hi loin ka it ka tate banga kong vauhilhna hizaw hi. 15Khrist sungah hong kem tulsawm bang na nei zawzen uh zongin pa tampi na nei kei uh hi. Ahang in, lungdamna-thu tungtawnin Khrist Jesu sungah note pa ka suak hi. 16Tua ahi manin note in kei nong etteh ding uh kong thum hi. 17Hih thu hangin Topa sungah a muanhuai ka it ka tapa Timothy no kiangah kong sawl hi. Amah in mun khempeuh a, pawlpi khempeuh ah ka thu hilh tawh kituaka, Khrist Jesu sunga ka nuntak zia note hong phawksak ding hi. 18Note kiangah kei hong pai nawn lo ding bangin note pawlkhat na ki-uangsak uh hi. 19Ahi hangin Topa in hong awi leh no kiangah kong pai baih dinga, tua ciangin hih a ki-uangsak mite kampauzia bek hi lo, bang vangliatna nei uh hiam, cih ka mukhia ding hi. 20Ahang in, Pasian gam pen genzawh thu hi loin, vangliatna hizaw hi. 21Note kiangah satna ciang tawh hong pai ding ka hi hiam? Itna le lungnemna tawh hong paizaw ding ka hi hiam? Bang teelzaw na hi uh hiam?


text:
Zing a ni a.
Kawmthlang lam ka thlir a, kan kawmthlang ruam, kawr kamah chuan chhum a zing chek a. Tukverh atanga zing daifim keng thli rawn thaw lut her her chuan ka zing tho, kawr ha lova ding vun chu a rawn chhem seng seng a, ka mur chem chem a.
Kan piah deuhva Biak In chhip zuma Kross intar, chiang taka hmuh theih thin pawh chu chhum zing chiai chiai avang chuan chiang lo ruaiin a lang a. In leh In inkarahte chuan chhum a zam paw chiai a. Calendar ka en a, November ni 21 a ni tih ka hre thei a, ‘Mas a va hnai tawh ve!
Kan naupan laia ‘Mas kan nghahhlelh thin ziate kha aw! Kum khat chhunga thawmhnaw thar kan neih ve theih hun a ni a. Krismas ni a thlen hma kha chuan kan thawmhnaw tharte kha kan ha chhuak phal ngai lova. Chuti chung chuan tuk tin kan en a, a thar rim kha kan hnim kan hnim thin a… lung a va leng em!
Tunah lah chuan mahni buai buaiin kan buai a, kan inrin loh laiin Krismas a lo thleng leh tep ta mai! Ni tin kan eizawnna lamah, zan dar 10 pelh thleng thlenga hna thawh a, a tukah pawh a ngai te bawka kal a ngaih leh thin chuan rilruah ‘Mas a lang thei lova; lung hi a leng hman lo. Lungleng tur hi chuan hawi thawven hman a ngai. Tlang panga thing lian pui pui ding thelh suau te, a ral lehlam hla deuhva lang thei tlang paw chiaite; kawmthlang lawka rahtlan kunga tlaiberh inbengberek nawk nawkte, a chhak lawk sihneh buk kara chawngzawng lo inchhek ri ve chhek chhekte pawh lung tileng em em a ni tih hre mah ila, ngunthluk taka thlirna hun neih loh chuan a lunglen hman lohva. He khawvel mawina hian a mawina hloh lo mahse mawi titu tur thinlungin mawi tihna hun a neih loh chuan chu mawina chuan mihring thinlungah awmzia a nei thei lo thin….
.
chhiar zawm zel duh tan a author Zaia blog ah hian han chhiar te u le..
zaitea.blogspot.com
..
.
Similar Posts:
- Black and White ve thung
- Thlalak ve mai mai
- Chawhpawlh
- KHUANGCHAWI THLA
- Sakawrhmuituai tlang atangin


text:
Delhi leh India ram khawpui hrang hrangah nun thlahdah tlemte avangin Mizote hnam angin kan hmingchhe fo thin. A bikin ram pawna eizawng tura kal misual thurualpui leh misual bum tawkte avangin harsatna leh hmingchhiatna kan tawk chho zel niin alang.
Tun hnai a Delhi khawpui leh hmun danga khawtlang tanpui ngai khawpa vanduaina leh thihna hial tawk zingah hnam tihmingchhe thei leh khawtlang anga buaipui hrehawm a awm ta zauh zauh mai. Heng laka mitin kan fimkhur theihnan leh Mizo hnam a hmingchhiat zui zel lohnan kan fimkhurna tur leh kan invenpui tawn theihna tur kawng hrang hrang mitinin kan hriattur kan rawn tarlang a ni e.
• Thiam nei lemlova ram pawna hnazawng tur a chhuak misual kuta tallut leh heng mite bumna thanga awk an awm thin. A bikin midum (black) India rama aruk a khawsa, suahsual bawl leh mi bum tur zawng, sum leh pai lam ngah viau mai si ten tlangmi nula leh tlangval bum tur an zawng ruai reng tih hriat a tul.
Tun hnaiah tlangmi midum kawp avang te, hengmite nena ruihtheih thil chen avang leh an kut tuar a boral / jail tang sawi tur an awm ta thlauh mai. Heng mite hnaih loh tawp hi a him ber a ni.
• Thiam nei lemlova hnazawng tura phai lam kal, a bik in hmeichhia te, nawhchizawrhna emaw dan phalloh zawng a sum awlsam hmuh theihna kawng hrang hranga hruai duh Mizo ngei zingah pawh an awm chho mek niin alang. Nu leh paten kan fate thiltih leh an awmna diktak kan hriatpui atul.
Sum leh pai an hmuh theih chhung chuan atha kan tih liam mai mai chhungin ruangah kan inchan leh thin! Hnam anga mualphona anih piah lamah anmahni taksa leh thlarau boralna kawng an zawh reng thei ani tih hriain theihtawp chhuah a kan invenpui tlan angai a ni.
• Phaiah ruihtheihthil a zanlen a awlsam taka hmuh mai tur pawh a awm reng a ni tih hriat atha. Kan fate ruihtheihthil tih ching anni tih kan hriat reng pawh hmuh phak lovah kan dah ngawt mai fo hi sim hlauh tur a ni. Ram pawnah kan hmuhphak lovah zalen takin nawpsipbawlna kawng hrang hrang leh ruihtheihthil tlanin an awm thei tih hriain uluk leh fimkhur takin kan fate / chhungte zirna leh awmna tur kan thlang thin tur a ni.
• Phaiah ruihtheihthil uchuak taka hman vang emaw mahni inthat emaw mi kut tuar emaw a boral an awmin, hnathawh / zir mumal an lo neilo anih phei chuan, dan anga tihfel tur leh chhuichian ngai tam tak a awm thin. Mizo takin theihtawp chhuahin sawrkar hotu remchang apiang punin kan inbuaipui thin a, amaherawhchu ram leh hnam tana mualphothlak leh khawtlang hruaitute tan pawha luhaitlak tak tak a awm thin.
Heng avang hian Mizoram pawn a hnamdangte zingah kan mualpho thin a, thuneituten hnam angin min entleu mai ang tih a hlauhawm a ni. Heng vanduaina tawk thinte hi khawtlang anga kan inbuaipui theihloh hun a thleng ang tih a hlauhawm hle. Fimkhur turin mahni fate, chhungte leh thiante theuh kan inzirtir a hun tak meuh meuh a ni.
• India ram khawpui hmung hrang hrangah mi bumtur zawng leh dan phal baka sum awlsam um an pung zel niin alang. Heng mite hian nula leh tlangval mawlmang tak tak hnamumal thawklo bum tur an hmuhin hmanrua-ah an hmang duh hle. India ram khua leh tui nilote pawhin hetiang a mi bumna hmanrua atan hian India ram khua leh tui ngei an mamawh fo thin. Heng mite hian Mizo thalai tam tak an man fuh fo niin alang.
Sum awlsam um avang leh nawpsip bawl duh avanga heng misualte bumna thang a awk mi thahnem tak an awm ta tlat mai. Heng mite hlauhawmzia hria a, an mahni hlat thei ang bera awm turin mitin kan inchah a ni.
• Mizo hmeichhe zingah phaia hnathawk, an mahni chhawrtuten chhuanlam hrang hrang siama an duh loh ang taka hman kual an tum tak mai sawi tur an awm thin. Hnathawh tur thlan thuah fimkhur a tul hle. Misual kuta luh laklawk tawh chuan chhuah leh har tak a ni thin.
• Phaia hnathawk emaw lehkhazir a awm reng reng Mizoram House-ah emaw Mizo khawtlang hruaitute hnenah emaw mahni chanchin kimchang taka hriattir thin tur a ni. Vanduaina tawk zingah midang hriat manglo a lo khawsa mai mai, harsa taka an thiante leh chhungte zawn chhuah ngai an awm thin hi a pawi hle.
Awmna apiangah Mizo khawtlanga theih ang tawka inhman leh inhriattir thin hi himna kawng tha tak a ni tih hriat ngei tur a ni.
Heng kan thuchahte hi zawm tlat tur leh a zau thei ang bera midang hriat chhawn tir zel turin kan ingen a ni e.
(Joseph Malsawmltuanga) (C.L.Ruala)
President President
Delhi Mizo Zirlai Pawl The Mizo Welfare Association
Similar Posts:
- Tlawmngaihna hi a tlahniam em?
- Kan hnam hming “Mizo” leh kan “Chi” te hi
- Mahni hnam tawng thiamloh a zahthlak
- Mara hnam chungchang
- Delhi Mizo Welfare Association thuchhuah


text:
Zirtirtu te hi Lal Isua Krista hna chhunzawmtu(Heir to the Profession of Lord Jesus Christ) tih anni thin. A chhan chu, Lal Isua kha, Miten an hriat dan ber leh zah taka an koh dan ber kha “Zirtirtu” tih a ni tlat a. He Khawvela kum 3 rawng a bawl chhung khan, a hna ber chu midang tanpui ngaite tanpui paha ‘Zirtir’ mial mial kha a ni tlat a ni.
Tin, Lal Isua hi Pathian fapa mihringa lo chang ani bawk a, Vankhawpui atanga apa tirha he leia thuawihna famkim nena Missionary hna a rawn thawh chung changah leh Zirtir hna a thawh chung changah khan, Entawn tur tha thlawt(Perfect example) nih a tling zo em em bawk a ni. Zirtirtu tha anih zia leh tunlaia Educationist ten an zirtir tlut tlut ho hi a tak ngeia a lo hman hmiah hmiah zia I han en ho dawn teh ang:-
1. Recapitulation(An lo zir tawh leh hriat tawh han ennawn pui thuak thuakna):-
Lal Isua khan Mipui a han zirtir tan dawn khan, an la hriat ngai loh thil thar kha a pawng zirtir nghal mawlh mawlh ringawt ngailova, an thil lo hriat than tawh leh an lo vawn bel em em te kha sawi hmasa phawtin, Mosia emaw, Davida emaw, Zawlnei tuemaw chanchin leh Zirtirnate kha a han sawi hmasa te te thin a ni. (Matthaia 5:21, 27,31,35,38,43, etc…). “Nangni chuan, chutiang khatiang chuan in lo ti/hre thin, kei erawh chuan ka hrilh a che u…” a ti hmak hmak mai thin a ni. A thu ngaithlatu te thinlung kha a hawng hmasa a, a inhawn that lai takin, a duh tak, a zirtirna thar kha a thun ta chat chat thin ani.
2. Known to Unknown(An thil hriat tawhsa atanga tannin, an la hriat ngai loh thil thar zirtir):-
Heipawh hi a chung ami nen hian a in ang deuh reng a. Isua khan thil thar hlak mai leh Thlarau lam thil te, Van lam thil te a Zirtir dawn reng rengin, a thu ngaithlatute thil lo hriat chian tawh sa kha a han sawi hmasa te te thin a, Chuta tang chuan an thil la hriat ngai loh kha a zirtir ta thin a ni.
3. Teaching Aids(A zirtir ten an hriatthiam awlsam theih nana an hmuh mai theih entirna hman):-
Hei pawh hi Point 2 na nen khian a inzul viau. Lal Isua khan Thu ringawtin a zirtir ngai lova, a bulhnaia awm remchang ang ang, a ngaithlatuten an hmuh theih leh an hriatchian em em kha Teaching aid-ah a hmang hmiah hmiah mai thin ani. Entirnan:- Samari hmeichhia Tuichhunchhuaha Tui lo chawi mek hnenah chuan, ‘Nunna tui’, chatuana kang ni nei ve tawh ngai lo tur anih zia kha a sawi mai a. Buhhmuna lo awm te bulah chuan, ‘Buh’ hmangin tehkhin thu a sawi mai a, Inneihna hmuna awmte hnenah chuan, ‘Lawi chaw(Ruai)’ hmang tein a sawifiah a, Grep hmuna hnathawkte hnenah chuan ‘Grep hrui’ anih zia a sawi leh mai a, Beramvengtu te zingah chuan, ‘Beram vengtu tha’ a nih zia a sawi bakah, ‘Beram Kawngkhar’ anih zia te a sawi leh mai bawk a. Sangha mantute hnenah lah chuan, ‘Sangha aiah Mihring mantu’ ni zawk tura a duh thu a sawi leh mai thin a. A lo ngaithlatute tan a chiang thin em em a ni.
4. Improvisation of Teaching Aids(Thil hautak pui pui hmang lova, a bula awm remchang apiang a hmang tangkai thiam):-
Hei pawh hi, Point 3-na nen khian a inzul leh viau. Teaching aid man to pui pui te harsa tak taka lakhawm lovin, a thu ngaithlatu ten an mit ngeia an hmuh reng, an thil hriatchian em em hmang khan Tehkhin thu a sawi mai thin a ni. Entirnan:- “Kei hi Grep hrui tak chu ka ni, nangni a pengte chu inni” a tih lai khan, Isua khan Grep zam buk hnuaia thuin, Grep hrui kha a vuan reng ani” tiin Hrilhfiahtu thenkhat chuan an sawi thin. Tin, “Dak ula lo te en rawh u, Seng turin an hmin zo ta e…” a han tih pap pap pawh khan, Buh hmun zau tak, kawhhmuh pahin a sawi a ni an ti bawk.
5. Allegory and Illustration(Entirna) a hmang thiam em em:-
Hei pawh hi a chung amite ang deuh tho ani e. An la hriat ngai loh ti langfiah tur khan, Tehkhin thu mawl te te, hriatthiam awl em em tur, a han sawi zawh meuh chuan, a sawi tum ti lang chiang thei em em si kha a hmang thiam em em thin a ni. Vanram hlut zia leh thil dang zawng zawng aia thlan zawk tur anih hrilhfiah nan, ‘Phula ro phum ruk’ te a han hmang a, Pathian ram a la zau duai duai a, a la ropui zia tur sawi nan, ‘antam chi(thing chikhat)’ a han hmang a, Inngaihdamna hlut leh pawimawh zia tihfiah nan Chhiahhlawh pakhat a chhiahhlawhpui leibat tlemte ngaidam duhlo te a han hmang a. Vengte hmangaih chung chang hrilhfiah nan, Judapa hliam tuar tanpuitu atan ‘Samari mitha’ a han hmang ngat a. Suala kan vahbo dan chi hrang hrang sawifiah nan leh, kan kir leh emaw, zawnhmuh leh kannih a, Pa Pathian lawm thin zia tihlan nan, Duli bo’ te, ‘Beram bo’ te, ‘Fapa tlanbo’ te a han hmang thliah thliah a. Sawi sen a ni lo ve. A hmangthiam hi ani ringawt mai e.
6. Class room environment(Free from noise Pollution):-
Mi 20/30 lek Class room chhunga zirtir pawh a chang chuan, hahthlak kan ti a, an bengchheng a, Biakinah te pawh, kan thusawi ngaihnawm tilo an muthlu nghiai nghuai thin. Lal Isua khan outdoor-ah mi sang tam tak te kha Electronic thil tawngrinna te tel hauh lovin a han zirtir thin kha a nia. Mahse an hre tha thei lo tih lam a awm ngai miah si lo. A chhan niawm bera an ngaih chu, a thusawi kha ngaihnawm an ti lutuk a, Pin drop silence’ an tih ang tak takin an reh duk thin ani an ti.
7. Mastery of Subject(A Subject a hre hneh):-
Professor ten anmahni Thesis ziah ngei an zirtir emaw, Miropui ten, anmahni chanchin ngei an ziah, midangte hnena an sawi chhawng aim aha chiangin Isua khan ama chanchin ngei mai leh, a chatuan thil ruahman kha a han zirtir thin ta kha a nia, han ‘confi’ loh ngaihna kha a awm lo reng reng a, a lo ngaithlatute tan pawh a fiah duh dawn em a sin.
8. He lives out what he preached(A thusawiah a cheng):-
Pathian thu zirho ten, “I am saying” an tih thin ang khan, amah leh amah kha, zui tlak, entawn tlak anih zia leh, a hruai bo dawn loh zia te, midang aia zui tlak, chatuana nunna pe thei tu anih zia kha huai takin a sawi ngam a, a thusawi kha, a nunin a nemnghet chat chat a ni.
9. Goal setting(A tumah a chiang):-
He Leia a lokal chhan kha a chiang bawk a, tum(goal) nei ranin a zirtir ngar ngar a, a pengsawn eih lo a, a tumah khan a chiang em em a ni
10. He teached with full dedication(Thahnem ngaihna tak tak nen a zirtir):-
Pathian Fapa meuh, a vanropuina hlip thla hiala, He leia Missionary hna rawn thawk kha a nia, a ti mai mail ova, inpumpekna leh thi khawp hiala thuawihna nen khan a zirtir kha a nia, effective loh ngaihna a awm lo a ni.
Aw le, Point dang pawh sawi tur a tam awm e. Phek hnih lai a lo ni ta reng mai a, duhtawk phawt mai ila, thawhbelh thei chuan han thawh belh ula, Vawiin Zirtirtute niah hian, a hniak hnung kan zui Zirtirtu Isua nun hi zirin, entawn berah neih thar leh theuh tum teh ang u le.
Similar Posts:
- Thlarau Thianghlim (Pentecost Pual)
- Isua Pathian a ni lo
- Engvang a Pathian ring ve ringawt nge i nih? (Palm Sunday Special)
- Zonunmawi leh Bible
- Hnahlan khua


text:
Tilte langa dai hruta kan hmanhlelh lai khan engdang reng dawnlo ten nun hi kan kawtchhuah hmathlir tawp thin. Zing kan tho a, tapchhakah meilum ai pahin thingpui sen thlum kan dawm a, engdang kan ngai silo. Sikul kan kal leh, chawlhlawk laia St.Peter’s kawtzawl a inum leh sertawk pet bak thlakhlelh kan nei lova, sikul tlang atanga a vel khua, hmawngkawn, chawilung, sialsuk tlang thlira thu mak puipui lasi, thlahrang, sial sual huai etc kan sawi te kha bengah lutlo mahse a nuam si thin. Chawlh anih chuan Farhuan lama thingsemim chhara kan kal loh leh, a hmelthatzia an sawi pawh ngaihtuah lem lovin chhingpuii thahkawnah sava vehin kan kal a, perhthla lem lo mah ila kan hun hmanral dan aniin a aia nuam a awm chuang silo. Kan haw a, chaw leh antam hmeh chungin hnap tla purin zanriah kan han ei a, alu kan leh bekangsa hmeh te kha chuan kan lawmin a aia ei leh in tuihnai a awm ang tih reng kan dâwn pha silo. Sa te kha inrinni tin talh ve heklo, an talh erawh chuan mualpui bazara bawngchek an siam kha lei turin chhungte kan kar ngei thin.
Kan han leikang a, primary atangin middle kan han kai a, thingtlang atangin khawpuiah, hmasawnna ani tih pawh ngaihtuah lem loin zing ni lo chhuak apiang kan han hmang liam a. Khawvel erawh a thangin a vir ngaiin a vir si, Bangladesh TV a the A-team kan en thin hnuchhawnin cable TV lamah Baywatch, Santa Barbara, Kasauti leh Facebook era ah kan han zuang lut a, kan nung pawp pawp a, kan ar khawthim dai a, Khawvel changkanna leh technology te lah a siamtu te hah tur zia ngaihtuah loin kan han MIP/NLUP dawn ve tawp a, kan hmang tangkai chuang lêm silo.
Taksa leh rilru a thanga, hmeichhe rubber zuanlai tihbuai leh hnek dawp dawp te kha kalsanin rilru dang kan han pu chho. Chhas neih kan han chak a, kan han nei a, englêm ani chuang silo. Ngaihzawng te biak ngamloh leh ralkhat melh kan han thansan a. First kiss nawmzia te leh kan mur nasat thin zia te kha, a hnulamah eng ani chuangin ka hre lêm hlei lova. Zirna lamah lah matric pass kan chak a, kan pass a, aia sang kan duh zela eng chen pawh zir ila mi aia kan danglam leh thiam viau ka hre chuang silo.
CRP mut ka ning ti khan nupui kan han nei a, nupa nun hi Sirkhen leh thlantla phunga “thenawmpa hu hu ” tih ngawt leh khumlaizawla sawhthing chawh ngawt anilo tih kan han hre chho a. Pawr tawk tawk a “ka thawhchhuah ve hun chu ka duh duh ka lei ang ti thin khan” mahni Sum ngeia chhungkaw chawm harzia kan han tawng chho a. Chi, aieng leh chini te hi mahni tangka bawm atang lei a ngaih chinah chuan inrin hmain Khel a ruak foin mahni duh duh lei chu sawiloh buhfai leina tur pawh kut khur dar darin kan phawrh ta thin si.
Chutah zan lama che thin misual kan nihna alo langin chiah zin na na na chuan a puam hun alo awmin fa kan han nei a. Chunglam malsawmna liau liau a kan khel bawr atanga chhuak fa han neih chu a nawm dan dang tak ani. Tawng hrethiam miahlo biain Pachang hi zanrei ah pawh “agu gu, buru bu,pum pum pum” tiin naute kan han lawm a. An tawng hmasa ber atanga an kal theih te kha kan lawmna aniin hahipin kan sawiin kan nuihpui thin. An kal theih kan nghakhlelh a, tawng thei se kan ti leh a, chutiang zelin.
Ka Fanu hi a hmeltha a nia kan ti a, an han leikang a, apple ei thianglo ei tute thlah kal zel tih takah “a Pa chumi khami chu ka duh” tih an han thiam a. Chhuntur nei tha ta chu Lehkha an han zir peihlo a, kan inhau a, an tap a, kan hnuchhawn tawh tiffin siam, alu, dal leh artui ah bawk kan let leh a. Hun a ralin ka fanu hi a hmeltha ania tia kan chhuan ém êm thin kha a hmel avangin rilru a nuam lova, a rukin kan veng a, inleng nei se, room lehlamah kan meng kawr a, hahthlak tak ani. An tet laia fai taka a nu in a sil a, a uluk kha, tlangval in an uluk ve ang tih kan hlau leh a, chutah duh aiin an uluk leh lutuk a, zun nan bak an hmanglo ang tih kan hlau leh a.. Nupui pasal an nei a, kan lawm a, kan hun a liam dawn chu ani ta reng si. Mahse kan tawng ang an tawng anga khawvel hi a kual a kual a, kan thlakhlelh a kan suangtuahna te kha lo thleng dik mahse engmah tak tak ani silo tih an rawn hre ve dawnsi.
A ho zawnga ngaihtuah chuan khawvel hi ho tak ani.
Similar Posts:
- Kei chu Lai ka nia
- On My Sister’s Wedding
- Isuan engtin nge min sawi ve ang?
- MIZO TE HI HNAM DAWIHZEP TAK KAN NI.
- SMS leh Mizo tawng


text: 1Jesu in Khrist ahi hi, ci-a a umte peuhmah Pasian pana suak hi-a a pa a it peuhmah in a ta zong a it hi. 2Pasian tate i it lam i theihna in: Pasian itna le ama thupiakte sepkhiatna ahi hi. 3Pasian i itna in: ama thupiakte manna ahi hi. Ama thupiakte lah a haksa lua kei hi; 4ahang in, Pasian pana piang peuhmah in leitung a zawhsa ahi hi. Leitung a zo gualzawhna zong tua eite upna mah ahi hi. 5Kuate in leitung zo uh ahi hiam? Jesu, Pasian Tapa hi, ci-a umte bek ahi hi. 6Tui le sisana hong pai pa, Jesu Khrist ahi hi. Amah tui bekin hong pai lo a, tui le sisanin hong pai hi. Tua thu teci pangpa Kha ahi hi; bang hang hiam cih leh tua Kha, thutak ahi hi. 7Ahang in, tua thu teci a pang thum om a: 8Kha, tui le sisan ahi hi; tua thumte a kithutuak uh hi. 9Eite in mihing teci panna i sang hi. Ahi hangin Pasian in ama Tapa thu teci a panna ahi manin Pasian teci panna a lianzaw hi. 10Pasian Tapa a um mi peuhmah in a lungtang sungah hih teci panna a nei hi. Pasian a um lo mi peuhmah in Pasian in a Tapa thu teci a panna um lo ahi manin amah zuauphuak a suaksak hi. 11Tua hi-a hih in teci panna ahi hi: Pasian in eite nuntak tawntungna hong pia a, tua nuntakna Tapa sungah a om hi. 12Tapa a nei mi in nuntakna a nei hi; Pasian Tapa a nei lo mi in nuntakna a nei kei hi. 13Pasian Tapa min a um note in nuntak tawntungna na neih lam uh na theih nadingun no tungah hihte kong gelh hi. 14Pasian i zuat cianga i kimuanna in: ama deihna tawh kituak a na khatpeuh i nget leh amah in hong za hi. 15Amah in i ngetna hong za hi, ci-a i theih leh ama kianga i nget peuhpeuh i ngah hi, cih i theihna ahi hi. 16Mi khatpeuh in, a sanggampa in sihna a tun lo mawhna khatpeuh a bawl a muh leh thu ngen ta hen; Pasian in amah nuntakna pia ding hi. Sihna a tun lo mawhna a hihte gen ka hi hi. Sihna a tun mawhna khat a om hi. Tua thu-a thu ngetsak ding ka ci kei hi. 17Gamtat khialhna khempeuh mawhna hi-a ahi hangin sihna a tun lo mawhna a om hi. 18Pasian pana suak mi khatpeuh mawhna ah a zongsang kei cih i thei a, Pasian pana suakpa amah bittakin kikemcing a, gilopa in amah a lawng thei kei hi. 19Eite Pasian tate i hilam le leitung buppi gilopa ukna nuai-a om ahilam i thei hi. 20Amah a thumaanpa a hina i theih nadingin Pasian Tapa hong pai zo cihleh theihtelna hong pia hi cih zong i thei hi. Eite tua ama Tapa Jesu Khrist thu maanna sungah i om hi. Amah a thumaan Pasian le nuntak tawntungna ahi hi. 21Kong it tate aw, milimte panin no le no na kikem un.


text:
Zo hnahthlak thalaite kuangkuahtu
Zofate tan i hlu, i mawi, i bel fakawm
Kan chawi zel ang che i sakhming mawi
Young Mizo Association
*** Mahse maw i sakhming an sel
Nang zawng i hming a mawi hluan e
I zungpui par sawr fe tumtu te vang leh
I hming mawi hmanga sahmim tih puar tumte vangin
Chul suh, tang la, i mawina par tir leh ta che
He pawl mawi, thianghlim hming hliau mek hi
A hmangaihtu zo lanu val rualte mawh a ni lo
Hawh u, YMA hmangaihtute, i tho ang u
I din thar leh ang u kan lungrualna YMA
Similar Posts:
- Sakhmingthan tum kha!
- ZORAM TANG FAN FAN
- Zo Arsi Lian, Herliam ta, R.V.L (1915—2006)
- Zo Par Mawi
- Hrui Hnawk Khawpui


text:
Biography of Sia Francis Do Lian Kham
Pianna : Tedim gam Saizang khua ah 1974 kum Pa Andrew Kham Suan Thang leh Nu Teresa Hau Don Cing te ta Pasal giat leh tanumei lak pan anihna hi in, 1975 kum in Tedim – lawibual ah a inn kuan in teng uhhi.
Laizomteng :
Inn luahpipa Pa Dal Cin uh tuni dong in Thai gam ah sumzong in omhi. Sanggam dang thum teeng a hi Nu Ning Ngaih Man, Tg Augustine Nang Za Thawn leh Tg. Khan Lian Mung te pen
USA – Indianapolis ah teeng uh aa, Lodon ah sanngam pa Peter C.S Dal pilna sinin omhi. Tulai tak in Malaysia ah laizom nih tawh om uh aa, khat pen Kawlgam ah GTI sang kah in Tg. Man Mun Mang pen Nuleh Pa tawh om in sanggam dang khat in aneu lai in Sian ang zal sanhi. Tg. Pau Lam Tuang leh Nu Vung En Lun te zong Malaysia mahah nasem in om uhhi.
Pilna zona : Tedim – Lawibual kumpi sangah tan (7) dong sin in, tua khitciang Maymyo – St. Aloysius Seminary ah tan (9) pan laisin hi. 1993 kum in tan (10) hong zohi.
Biaknalam pilna zonna : Kachin gam Myitkina – Living Water Bible College azawh khit ciang in India gam Shillong – Sacred Heart Theological College ah 2001 kum in lukhu nelkaai hongngah hi.
Zi leh ta neihna : 1999 kum in Thalmual khua Pa Thang Za Sum leh Nu Zo Khan Huai te tanu laigil Nu Ngai Tawi Vung tawh Topa sungah pumkhat suahna hongnei hi. Tuni dong in Sian piak von tawi Lia Cecilia Cing San Lun, Tg. Paul Thang Sian Muang, Magarete Huai Lam Nuam leh James Sum Za Lian hongnei uhhi.
Pasian nasepna : 2001 pan 2002 dong Sezang khua ah RC pawlpi kem Sia in hong om a, 2003 pan 2008 dong Hakha Diocese (Tu in – Kalay Diocese) khutnuai aom Mainuai – St. Padre Pio Bible College ah Dean of Studies panmun lenin Thuhilhsia sinte laihilh in omhi. 2009 kum in Catholic Bishops Conference Myanmar pan in Malaysia aom Kawlgammi RC thuzui te kemding in sawlna dungzui in tunidong azi ata tengtawh Malaysia ah om uhhi.
Ukna : Laigelh leh Pasian mizat thugensiam Billy Graham bang ahih ding ut pen leh tup pen in neihi.
Laibu gelhteng : Mihing nuntakna ii khiatna (Kawlkam), Bang a um ka hiam? (Kawlkam), Laigelhsaan – Pasian aw koi ah omna hiam? (Zokam)
[Sia Francis Kham pen RC thuhilhsia Catechist khat ahihi. Ama “Ukna” pen Laigelh leh Pasian thugen ahih mahbang in laibu tampi gelhkhin a, Pasian thugen zong akiva mahmahkhat ahihi. Lai agelh ciangin Pasian thu leh leitung thu kopkhawm in gelhkhawmthei ahih manin, asim nuammahmah bekthamlo a asim khapeuhmah lungsim onglawng mahmah hi.]
By Francis Kham
Like this:
Like Loading...
Related


text:
He thu hi midang chhuah ah ka duh viau nang a mahse, tuman an theh luh lem loh avangin, keiman kan thehlut mai ang e.
Kar hmasa khan, Israel TV channel pakhat chuan kan Lal Isua Krista leh a nu Mari chu fiamthu ah thawh in an deusawh nasa mai a; hei hi duh lovin Kristian te chu hmun hrang hrang ah protest in officially a Kristian te hnen a ngaihdam dil turin hemi thil ti chhuak tu te hi an nawr a ni.
An deusawh na ah chuan, Mari pawh kha kum 15 a nihin, a sikul kalpui pakhat in a rai mai mai angah an sawi a. Lal Isua pawh kha naupang te a thih chhan chu, a thau lutuk a tuar lovah te sawiin an nuihsawh hle a ni. Hemi thu ah hian, Israeli Prime Minister Ehud Olmer chuan officially in ngaihdam a dil tawh nangin, tuar har ti khawvel hmun hrang hrang ah an tam hle ni a sawi a ni. Link hrang 2 pawh a awm a, a then ka han dah anga a dang chu mahni a in zawn ni mai se a tha awm e.
– aussienewsviews.blogspot.com
– presstv.ir
– news.bbc.co.uk
Similar Posts:
- Amen ti thei – Mari (Isua nu)
- Mari Magdalini
- Mizo hmeichhia ah an awm ve angem?
- Nausen pahnih
- Kristian sakhua leh Mizo hnam sakhua danglamna